Podsticaji stočarima - mogućnost prodaje s kućnog praga - Agro saveti\nNaslovna Aktuelnosti Podsticaji stočarima – mogućnost prodaje s kućnog praga\nOstalo je još nedelju dana za prijave za konkurs Pokrajinskog sekretarijata za poljoprivredu namenjenog stočarima. Naime, Sekretarijat dodeljuje podsticaje „za poboljšanje stočarske proizvodnje na poljoprivrednim gazdinstvima u smislu dodavanja vrednosti kroz preradu mesa i mleka“. Za tu namene planirano je 20 miliona dinara. Subvencija po pojedinačnoj prijavi ne može preći dva miliona. Minimalan iznos je 200.000 dinara, a bespovratna sredstva stočari mogu da realizuju u iznosu od 50 % troškova investicije. To znači da Pokrajina praktično prepolovi troškove investicije, ukoliko je kupljena oprema nova i za nju domaćini imaju valjane račune. Izuzetak su žene preduzetnice, poljoprivrednici mlađi od 40 godina, kao i preduzetnici i pravna lica koji posluju u područjima otežanog bavljenja agrarom. Za nih je maksimalan iznos 2.200.000 dinara, odnosno 60 % troškova investicije.\n‚‚Stočari u Vojvodini imaju lepu priliku da konkurišu i dobiju opremu kojom će unaprediti proizvodnju, te svoje proizvode prodaju s kućnog praga.‚‚ – rekao je za Agrosavete pomoćnik pokrajinskog sekretarijata za poljoprivredu, Milorad Malić.\n‚‚Naravno, moraju da ispune minimum higijensko – sanitarnih uslova, a potvrda da su ti uslovi ispunjeni dobija se od Uprave za veterinu Ministarstva poljoprivrede. Otvorena su ili će u skorije vreme biti otvorena i neka inostrana tržišta za izvoz govedine iz Srbije, poput kineksog, turskog i zemalja Persijskog zaliva, pa i tu činjenicu treba iskoristiti. U najskorije vreme, već ovih dana, biće otvoren još jedan konkurs, za opremu za već postojeće hladnjače.‚‚ – najavio je Malić.\nProcedura nije komplikovana\nDa bi prodavao s kućnog praga poljoprivredne proizvode, proizvođač treba da ima odgovarajući objekat i opremu. Za to treba da dobije rešenje pomenute Uprave za veterinu. Uslovi koje treba da ispunjava navedeni su u pravilniku iz 2017. godine. Aktuelni konkurs upravo omogućava nadogradnju, iskorak ka poboljšanju uslova i dobijanje sertifikata.\nPo Malićevim rečima, deo poljoprivrednika iz neznanja, zbog nedostatka poverenja ili zbog toga što konkurse prati pozamašna papirologija, ne konkuriše za podsticajna sredstva. Do sada, najmanje su konkurisali oni iz južnog Banata. To je, po njegovom mišljenju greška, jer procedura nije previše komplikovana. Poljoprivredne stručne službe imaju obavezu da pomognu onima koji su za neki konkurs zainteresovani.\nZa sve nedoumice i informacije otvoren je telefon (021/4881-852) radnim danima od 10 do 12 časova (uz napomenu da se poštuje vreme!). Tekst konkursa, obrazac, prijave i pravilnik mogu se pronaći na sajtu www.psp.vojvodina.gov.rs.\nPROČITAJTE I... Pokrajina finansira investicije u mini mlekare\nPrethodni tekstProizvodnja šargarepe u Begeču\nSledeći tekstProizvodnja breskve u selu Pričević kod Valjeva


Predsednik Skupštine AP Vojvodine razgovarao sa šefom Delegacije EU u Srbiji - Minority News\nPredsednik Skupštine AP Vojvodine razgovarao sa šefom Delegacije EU u Srbiji\nZnačaj kontinuiranog napretka u procesu približavanja Srbije Evopskoj uniji (EU), kao i važnost stabilnosti i dijaloga u regionu, bile su teme u fokusu sastanka predsednika Skupštine AP Vojvodine Ištvana Pastora i šefa Delegacije EU u Republici Srbiji Majkla Devenporta, održanog u sredu 14. septembra.\nPredsednik Pastor i ambasador Devenport složili su se da se zajedničkim naporima i angažmanom Republike Srbije i evropskih institucija najlakše mogu prebroditi izazovi na evropskom putu naše zemlje i ubrzati koraci koji vode do otvaranja novih poglavlja u pregovaračkom procesu.\nPastor i Devenport razgovarali su i o prioritetima koje bi pokrajinska skupština i vlada, u saradnji sa republičkim institucijama, trebalo da realizuju u predstojećem periodu, sa posebnim akcentom na potrebu donošenja zakona o finansiranju i nadležnostima AP Vojvodine.\nGovoreći o temama kojie se tiču položaja i ostvarivanja prava nacionalnih zajednica, predsednik Pastor je istakao da je veoma važno da predstavnici nacionalnih zajednica budu aktivno uključeni u procese koji se tiču zakonskih reformi u oblasti obrazovanja, ali i drugih važnih pitanja poput zdravstva, poljoprivrede, infrastrukture.\nPredsednik Pastor i ambasador Devenport razgovarali su i o aktuelnim temama vezanim za rad Skupštine AP Vojvodine.\nIzvor: Skupština Vojvodine\nOznake:\tIštvan Pastor, Majkl Devenport\nPašalić i Liht: Unaprediti saradnju u oblasti ljudskih i manjinskih prava\nRTV kao javni servis mora da opstane\nPaunović: Kontinuirano sprovođenje antidiskriminacione strategije i Akcionog plana\nRUŽIĆ: Radimo na još dva zakona koji će unaprediti položaj nacionalnih manjina\n77. godišnjica i pomen žrtvama Novosadske racije


Okrug Vigo u Indiani, snimljen 11. novembra 2020. godine. Radnički, mahom bjelački kraj u industrijskom dijelu Amerike, glasao je za Donalda Trumpa na izborima 2020.\nSužavanje ekonomskog jaza na industrijskom, teško pogođenom srednjem zapadu Sjedinjenih Država, moglo bi da stiša žar anti-demokratskog populizma, pokazuje novo istraživanje.\nPopulizam se pripisuje političkim pokretima koji neguju mentalitet "mi-protiv-njih". Bitke se često vode duž socioekonomskih, etničkih ili opštinskih linija.\n"Kada su zajednice u opadanju, kada su stanovnici zabrinuti u pogledu sopstvene budućnosti i budućnosti svoje djece, kada mlađe generacije napuste to područje, rađa se veliko osjećanje frustracije, anksioznosti i neprijatnosti, straha od gubljenja statusa u svijetu koji se mijenja", kaže John Austin, glavni autor izvještaja. "A populisti i na lijevoj i desnoj strani spektra koriste te stavove i strahove."\nAmerički srednji zapad nekada je bio ekonomski moćni centar, sa razvijenom naftnom, automobilskom, industrijom čelika i avijacijom. Međutim, globalizacija i tehnološke promjene su uništile mnoge od tih fabrika, i ostavile za sobom zajednice koje su se borile za opstanak, sa znatno manje dobro plaćenih poslova pod zaštitom sindikata.\nNeke studije pokazuju da ekonomsko nezadovoljstvo, koje je često posljedica smanjenog životnog standarda i mogućnosti za zaradu, stoji iza rasta populizma u Sjedinjenim Državama.\n"Populisti iz lijevog krila definitivno koriste isto nezadovoljstvo i anksiznost zbog promjena u svijetu kao i populisti desnog krila, ali ljevičari - populisti nude političko rješenje: 'Hajde da oporezujemo bogataše i pružimo vam besplatnu zdravstvenu zaštitu, besplatni koledž i pristojne nadnice'. To je njihovo rješenje", kaže Austin, direktor Ekonomskog centra Michigana i viši saradnik Instituta Brookings.\n"Populisti - desničari nude kulturni rat: 'Ne vjerujte vladi, imigrantima ili nekome drugom ko dobija svoje šanse i beneficije preko vaših leđa. Oni su uzrok problema vaše zajednice.' A populisti desničari također podstiču anti-demokratsko ponašanje: 'Ne vjerujte novinarima. Ne možete vjerovati vladi. Ne možemo da vjerujemo sopstvenim institucijama", kaže.\nSamuel Abrams, profesor politike i društvenih nauka na koledžu Sarah Lawrence u Bronxvilleu u New Yorku, drugačije sagledava podjele između desne i lijeve strane spektra.\n"Imam utisak da populizam desnice često nastoji da zadrži naše institucije i vrati ih u stanje koje odgovara njihovom osjećanju šta te institucije možda predstavljaju", kaže Abrams, koji je saradnik konzervativnog instituta American Enterprise."S druge strane, ako pogledate retoriku ljevice, imam osjećaj da se tu ne radi o očuvanju institucija već u uništenju institucija. Uopšte se ne radi o spašavanju i ne vidim prijedloge ljevice o tome šta bi zamijenilo te institucije."\nU izvještaju se konstatuje da se neke od zajednica na srednjem zapadu oporavljaju zato što su uspjele da iskoriste svoje lokalne resurse i prednosti.\n"Njihov pristup ekonomskom razvoju je - moramo da izgradimo našu sopstvenu, novu budućnost, na osnovu naših specifičnosti", kaže Austin. "Pristup nije da se jure fabrike koje bi se otvorile, ili nude poreske olakšice ljudima da bi se tu doselili. Pristup je da se sve dobro razmotri i ulaže u razvoj kojih god sredstava i resursa imate na raspolaganju, i da se gradi odatle, iznutra."\nTo može da znači rast lokalnih univerziteta i istraživačkih institucija, revitalizaciju gradskih centara kako bi postali pogodniji za šetnje i život, i ulaganje u škole, umjetnost i rekreaciju.\n"Ulaganja u kvalitet života i igre ima mnogo jači uticaj na rast zapošljavanja i rast broja stanovnika od tradicionalnih mjera za podsticanje biznisa kao što su - smanjimo poreze i regulativu i nadajmo se da će to privući neku industriju ili neka ulaganja", kaže Austin.\nProblem, prema Abramsu, je što glasači nisu uvijek racionalni u pogledu toga šta im je potrebno, i često skloni da prigrle kompletan set ideja sa ljevice ili desnice koji je ukorijenjen u ideologiji više nego u praktičnim razmatranjima.\n"Tako da, da, apsolutno možete da transformišete te zajednice u srcu Amerike. Mislim da bi to bilo veoma moćno i imalo dalekosežni efekat", ističe Abrams. "Međutim i dalje bismo morali da se bavimo tom ideološkom polarizacijom... Ako pogledate, značajan dio retorike populističkih pokreta u ovom trenutku odnosi se na imigraciju, odbranu, ima mnogo ksenofobičnih stavova. Ljudi mogu da postanu imućniji i bolje žive, ali se to neće promijeniti."\nPodaci sa predsjedničkih izbora 2020, između predsjednika Donalda Trumpa i bivšeg potpredsjednika Joea Bidena, pokazuju da su se neki gradovi i okruzi na srednjem zapadu koji su doživjeli ekonomski razvoj, okrenuli ka demokratama, udaljili od Trumpove vrste populizma ka Bidenovim gledištima lijevog centra.\nMeđutim, prema Abramsovom mišljenju, ekonomski oporavak ima određeni domet. "Vjerujem da će doći do promjena ukoliko možemo da poboljšamo ekonomsku stabilnost i pomognemo da se ljudi osjećaju manje izloženim ekonomskim promjenama", kaže on. "Ali postoje i brojni primjeri gdje možete da pronađete Trumpove pristalice i populiste, i u ljevici i desnici, čija gledišta nemaju nikakve veze sa novcem, već su potpuno povezana sa ideologijom."


Novi Pazar: Popisano preko 20.000 nelegalnih objekata\nPonedeljak , 2017-08-28 | 11:47:37\nNa teritoriji Novog Pazara popisano je ukupno 20.162 nelegalno izgrađena objekta i oni se nalaze u postupku ozakonjenja, rečeno je danas radiju Sto plus u Odeljenju za urbanizam i izgradnju lokalne samouprave.\n“Do sada je doneto 4.483 rešenja o rušenju 4.850 objekata, jer se pojedina rešenja odnose na glavni i pomoćni objekat. Međutim, to ne znači da će ti objekti i biti srušeni, jer njihovi vlasnici imaju zakonsku mogućnost da ih legalizuju”, kazali su u tom Odeljenju.\nSa druge strane, građevinska inspekcija je u redovnoj kontroli otkrila stotinak divljih objekata koji ne mogu biti legalizovani.\n“Ti objekti se nalaze u izrađenom planu za rušenje i oni će sigurno biti srušeni. Samo se čeka završetak tendera za izbor kompanije koja će vršiti taj posao”, istakao je načelnik Odeljenja za inspekcijske poslove Mensur Bulić.\nPodsećamo da je do sada propalo 11 javnih nabavki za izbor firme koja će vršiti rušenje nelegalno izgrađenih objekata jer niko nije zainteresovan za taj posao.\nOd 16. marta 2016. godine do 22. aprila ove obustavljeno je devet javnih nabavki vrednih pet miliona dinara za izbor izvođača radova na rušenju nelegalno izgrađenih objekata.\nNakon toga je lokalna samouprava podigla vrednost javne nabavke na osam miliona dinara, ali su još dve obustavljene jer se nijedna kompanija nije prijavila.\nLokalna samouprava je 15. avgusta raspisala novi tender i on je otvoren do 14. septembra.


'Nismo smatrali da treba da objavljujemo na sva zvona...'\nIzvor: B92, 27.Sep.2018, 23:03\n"Nismo smatrali da treba da objavljujemo na sva zvona..."\nO trošku države u inostranstvu je od 2014.godine do danas lečeno 1.975 dece, izjavio je ministar zdravlja Zlatibor Lončar.\nOn je napomenuo da će država nastaviti da ulaže u lečenje teško obolele dece van Srbije, kao i da se protivi tome da se to koristi u političke svrhe.\nOdgovarajući na pitanje poslanika o broju dece lečene o trošku države u inostranstvu, Lončar naveo da je od 2008.godine do 2012.godine 509 dece lečeno van Srbije, a da je iz Republičkog >> Pročitaj celu vest na sajtu B92 << fonda za zdravstveno osiguranje (RFZO) i Budžetskog fonda formiranog krajem 2014.godine, u inostranstvu lečeno 1.975 dece iz Srbije.\n''Četiri puta više dece otišlo je na lečenje u poslednje četiri godine što je plaćeno dva i po puta više nego u prethodnom periodu. Nismo smatrali da ovo treba da objavljujemo na sva zvona i da tu decu i njihove roditelje izlažemo medijskom pritisku da pričaju o tome, želeli smo da ih poštedimo'', dodao je on.\nOn je naglasio da država dovodi svetske stručnjake da operišu teško bolesnu decu u našim zdravstvenim centrima. Loncar je rekao da jedan od najboljih hirurga iz Londona operiše laproskopski naše pacijente od karcinoma debelog creva i ujedno obučava 40 naših hirurga da mogu da operišu u Srbiji.\nDržava će, kaže, ulagati mnogo više i raditi mnogo bolje, ali se to neće zloupotrebljavatiu političke svrhe.\n''Neka je na čast onima koji zloupotrebljavaju bolesnu decu i njihove slike stavljaju na naslovne strane zarad svojih promocija i interesa. Ne daj bože da glumci, pevači, političari i farmaceutska mafija određuju ko će i gde će da se leči '', rekao je Lončar i dodao da će struka da radi svoj posao i da Srbija ima izvanredne stručnjake.\nNoviMagazin.rs: Ministar zdravstva Srbije o lečenju dece u inostranstvu: Nisam smatrao da treba da objavljujemo broj\nN1 televizija: Lončar: Ne daj Bože da nam decu leče glumci ili političari


Za svaki naš uređaj garantujemo saobraznost u trajanju od 24 meseca. Ukoliko u tom periodu uređaj pokaže neku neispravnost, molimo da nas obavestite i vratite nam artikal zajedno sa garantnim listom, fiskalnim računom i ambalažom. Mi ćemo ga uputiti u garantni servis, a nakon toga vas obavestiti o predlogu i roku rešenja. Neki naši uređaji su hobi prirode, odnosno, nisu namenjeni za profesionalnu upotrebu. Svako oštećenje nastalo korišćenjem u profesionalne svrhe ne potpada pod garanciju. Molimo vas, detaljno pročitajte uslove garancije koju dobijate uz artikal. Delovi artikla koji su skloni habanju i potrošnji prilikom upotrebe ne potpadaju pod garanciju.


Lagard: ECB podigla prognozu privrednog rasta i inlfacije\nTanjug 11. marta 2021. 16:49\nFRANKFURT – Evropska centralna banka povećala je danas projekciju inflacije za 2021. usled skoka cena na početku godine i blago podigla prognozu privrednog rasta, iako su mere ograničenja za suzbijanje pandemije kovid-19 produžene.\nPrema novom osnovnom scenariju, ECB očekuje da će bruto domaći proizvod (BDP) evrozone ove godine porasti za 4,0 posto umesto za 3,9 procenata, koliko je predviđano u decembru, prenoi Rojters.\nTakođe, očekuje se da će inflacija u proseku iznositi 1,5 odsto, što je iznad ranije projektovane stope od 1,0 posto, rekla je na konferenciji za medije predsednica ECB Kristin Lagard nakon sednice centralne banke.\nMeđutim, dugoročne projekcije su tek neznatno promenjene, što ukazuje na to da su ovogodišnja odstupanja uglavnom izazvana jednokratnim faktorima koji ne menjaju širu sliku.\nLagard je rekla da su rizici po ekonomske izglede postali uravnoteženiji, ali da kratkoročni i dalje naginju ka negativnoj strani zbog pandemije i mera za njeno obuzdavanje.\nDodala je da će pod uticajem privremenih faktora i rasta cena energenata inflacija biti veća ove i naredne godine nego što se ranije očekivalo.\nCentralna banka evrozone je blago spustila prognozu privrednog rasta za iduću godinu na 4,1 procenat sa prethodno projektovanih 4,2 posto, dok je za 2023. zadržala na nepromenjenom nivou od 2,1 odsto.\nS druge strane, povećala je projekciju inflacije sa 1,1 na 1,2 posto za 2022. godinu, a u 2023. očekuje rast potrošačkih cena od 1,4 procenta, koliko je predviđala i pre.\nPredsednica ECB je navela da oporavak svetske tražnje i dodatne fiskalne mere podržavaju globalnu i aktivnost u evrozoni, ali da uporno visoke stope korona infekcija, širenje mutiranih sojeva virusa i s tim povezano produženje i pooštravanje mera ograničenja imaju negativan kratkoročni uticaj na privredu bloka.\n„Dolazni ekonomski podaci ukazuju na nastavak ekonomske slabosti u prvom kvartalu 2021, usled upornog trajanja pandemije i posledičnih mera za njeno suzbijanja. Kao rezultat toga, realni BDP će verovatno ponovo pasti u prvom kvartalu ove godine“, rekla je Lagard.\nIpak, dodaje da se očekuje stabilan ekonomski oporavak tokom godine podržan kampanjom vakcinacije i postepenim ublažavanjem mera lokdauna.\nIstakla je da je cenovni pritisak na rast bazne inflacije ostao „mlak“ u kontekstu slabe potražnje i značajnog zastoja na tržištima rada i robe.\n„U takvim uslovima, očuvanje povoljnih uslova finansiranja za sve sektore privrede tokom perioda pandemije i nakon njega ostaje od suštinskog značaja za podupiranje ekonomske aktivnosti i zaštitu srednjoročne stabilnosti cena“, naglasila je Lagard.\nPrema njenim rečima, ECB će nastaviti da prati kretanja deviznog kursa s obzirom na njegove moguće implikacije na srednjoročne izglede inflacije.\nLagard je na kraju poručila da je centralna banka spremna da po potrebi prilagođava sve svoje instrumente kako bi podržala ekonomsku aktivnost i osigurala da se inflacija kontinuirano kreće ka ciljanoj stopi ECB od neznatno ispod 2,0 posto.


Još jedno hapšenje zbog napada - Svet - Dnevni list Danas\nPočetna » Svet » Još jedno hapšenje zbog napada\nJoš jedno hapšenje zbog napada\nBritanska policija je uhapsila još jednu osobu osumnjičenu za učestvovanje u organizaciji napada bombaša samoubice u koncertnoj dvorani u Mančesteru, javio je danas AP.\n0Piše: Fonet 26. maja 2017. 10.49\nNajnovije hapšenje se dogodilo tokom racije na stanove i kuće čiji stanari su imali veze sa bombašem Salmanom Abedijem. AP podseća da je osmoro muškaraca u pritvoru zbog veza sa napadom, a da je jedna žena puštena posle ispitivanja. Britanske vlasti nisu objavile imena devetoro uhapšenih.\nBritanske obaveštanje i službe bezbednosti pokušavaju da ustanove veze izmeđe Abedija, ekstermista u Mančesteru i ekstremista u Evropi, severu Afrike i Bliskom istoku. Službe bezbednosti su saopštile da im je Abedi bio poznat kao osoba sa radikalnim stavovima.\nBriselsko tužilaštvo pokrenulo istragu zbog terorističkog napada\nNapadač iz Mančestera nije delovao sam, Mej sazvala Kobre


Politička prava Srba u regionu manja nego prethodne godine | Republika Srpska\nNaslovna Vijesti Politička prava Srba u regionu manja nego prethodne godine\nPolitička prava Srba u regionu manja nego prethodne godine\nPolitička prava srpskog naroda koji živi u regionu su uglavnom manja nego što je je to bio slučaj prethodnih godina, izuzetak u potpunosti predstavlja Rumunija, dok su izvesna poboljšanja zabeležena u Sloveniji i Makedoniji, rečeno je danas na predstavljanju drugog godišnjeg Izveštaja o političkim pravima srpskog naroda u regionu.\nNa osnovu izveštaja, koji se odnosi na oko dva miliona Srba koji žive u osam država – Bosni i Hercegovini, Hrvatskoj, Crnoj Gori, Makedoniji, Sloveniji, Albaniji, Rumuniji i Madjarskoj – može se zaključiti da srpski narod ne uživa u punoj meri zagarantovana politička prava.\nU izveštaju se navodi da Srbija do sada nije pokazala volju za trajnijom politikom prema srpskom narodu u regionu, i da nedavno usvojeni Zakon o dijaspori daje mnogo veći uticaj iseljenicima u vanbalkanskim državama nego Srbima iz regiona.\nPored velikih reči i značajne formalne aktivnosti, pažljiva analiza delovanja srpske diplomatije i državnih ustanova zaduženih za spoljnu, prosvetnu i kulturnu politiku, jasno pokazuje da nije došlo do značajnih promena u državnoj politici u odnosu na prethodnu godinu, istaknuto je u izveštaju.\nPredsednik nevladine organizacije „Napredni klub“ Čedomir Antić istakao je da zvanična Srbija nije u dovoljnoj meri zastupala, niti se borila za prava srpskog naroda, i dodao da o tome svedoče politički program vlade, ali i radikalno smanjena finansijska sredstva posvećena srpskom narodu u regionu.\n„Pored relativno goreg stanja u kome se nalazi srpski narod u BiH, Crnoj Gori i Hrvatskoj, stagnacije koja je u prisutna u Albaniji i Madarskoj, može da se kaže da je stanje prava srpskog naroda dobro i u punoj meri zadovoljavajuće u Rumuniji“, rekao je Antić.\nOn je istakao da je u prošloj godini došlo do napretka prava srpskog naroda u Sloveniji i Makedoniji.\nJedan od autora izveštaja Milan Dinić rekao je da je, i pored brojnih sastanaka najviših državnika Srbije i Hrvatske, najveći broj pitanja i problema i dalje otvoren.\nProblemi koji utiču na položaj Srba u Hrvatskoj su pitanje povlačenja hrvatske tužbe protiv Srbije, nedefinisana granica na Dunavu, položaj srpske zajednice, ljudska prava Srba, problemi u vraćanju imovine, nerešena pitanja penzije i neobjavljene optužnice.\n„I pored relaksiranih odnosa sa Hrvatskom, nije došlo do konkretnih iskoraka koji će rešiti konkretne probleme“, rekao je Dinić.\nU izveštaju je navedeno da u BiH postoji snažan pritisak radi lišavanja prava srpskog naroda na konstitutivnost i ukidanje Republike Srpske, dok se simboličan broj prognanih Srba vratio u BiH.\nSrpskom narodu u Albaniji i Madjarskoj nisu ispunjena sva prava koje su te države zakonski omogućile svojim manjinama, dok u Crnoj Gori, prema rečima Igora Jaramaza, Srbi i dalje ostaju „najobespravljenija skupina“.\nIako Srbi čine trećinu stanovništva, nijedan Srbin nije na čelu neke od obrazovnih ustanova, nema sudija srpske nacionalnosti u višim sudovima, a na imovinu i vernike Srpske pravoslavne crkve vrše se konstantni pritisci, istakao je Jaramaz.\nU Sloveniji i Makedoniji Srbima nije omogućena sloboda veroispovesti, ali postoje pomaci kada je reč o službenoj upotrebi jezika i finansiranju, ukazano je na skupu.


Sindikalci idu u politiku: Osniva se Crnogorski radnički pokret\nNa crnogorskoj političkoj sceni, uskoro će se pojaviti još jedna partija, što i ne bi bilo naročito zanimljivo da ovaj put stranku želi da formira Savez samostalnih sindikata Crne Gore.\nSavez samostalnih sindikata namjerava da osnuje novu partiju koja bi zastupala radnička prava, a jedan od prvih ciljeva ove buduće stranke biće učešće na prvim narednim parlamentarnim izborima.\nPredsjednik Skupštine Saveza sindikata, Danilo Popović, za naš radio kaže da se budući Crnogorski radnički pokret, kako će se partija zvati, neće boriti za vlast već da obezbijedi jedno ili dva mjesta u parlamentu preko kojih bi se zastupali radnički interesi.\n"Crnogorski sindikat se obratio parlamentu i dobio je objašnjenje da samo kroz parlamentarne izbore može dobiti mjesto u Skupštini i zastupati interese neke grupe. Ako bi prihvatili opoziciju ili vladajuće partije kao nekog ko će predstavljati, došlo bi do osipanja jer članovi Saveza sindikata pripadaju raznim i jednoj i drugoj opciji. Razmišljali smo i zaključili da bi najbolje bilo formirati svoju političku partiju samo da bi se obezbijedilo to mjesto u parlamentu sa kojeg bi iznosili stavove Sindikata", pojašnjava Popović.\nKonkurentska sindikalna organizacija, Unija slobodnih sindikata, se oglasila odmah po objavljivanju ideje o formiranju "sindikalne partije" ocjenom da je to neprihvatljivo.\nZamjenik generalnog sekretara Unije Zvonko Pavićević kaže da je začuđen namjerom Saveza sindikata da formira partiju, ali da shvata da je u Crnoj Gori moguće ono što nije na drugom mjestu.\n"Mislim da naše kolege iz Saveza samostalnih sindikata imaju prostora da se bore za radnička prava. Ne vidim da će nešto više uspjeti preko političke partije, osim ako to nijesu političke ambicije određenih pojedinaca. Sindikat je radnička asocijacija koja postoji stotinama godina i bori se za prava radnika. Nama u Uniji slobodnih sindikata i meni lično nije jasna ta njihova ideja", konstatuje Pavićević.\nFormalno pravno nema smetnji\nU Nikšiću je u četvrtak održana sjednica Inicijativnog odbora za osnivanje nove partije, koju pokreću članovi i najviši funkcioneri Saveza samostalnih sindikata Crne Gore koja će pod nazivom Crnogorski radnički pokret nastojati da bude glas radnika u parlamentu.\n"Formalno pravno ne postoje smetnje da Savez samostalnih sindikata osnuje stranku jer Zakon o osnivanju političkih partija to dozvoljava", kaže advokat Veselin Radulović, koji se ipak pita - kako će Savez sindikat obezbijediti nezavisnost.\n"U jednom od opštih uslova za utvrđivanje reprezentativnosti sindikata stoji da sindikat mora da ostane nezavisan od političkih partija. Ako bi oni osnovali političku partiju, teško je govoriti o nekoj nezavisnosti i osim toga, i sam statut Saveza sindikata ima odredbu koja kaže da su funkcije i članstvo u organima sindikata nespojive sa članstvom u organima političkih partija. Dakle, lica koja su u organima sindikata ne bi mogli biti u organima te partije. Oni vjerovatno imaju neke političke motive jer drugi ne postoje. Ako neko osniva političku partiju, on mora biti vođen samo političkim motivima", smatra Radulović.\nTokom sjednice inicijativnog odbora za osnivanje nove partije u četvrtak, odlučeno je da se u narednih nekoliko dana ispune sve zakonske obaveze, kao što je prikupljanje 200 potpisa, kako bi partija bila što prije registrovana, a prema pisanju Dnevnih novina, najozbiljniji kandidat za predsjednika CRP je generalni sekretar SSCG Marko Nikčević.\nOdgovor na pitanja u vezi kolizije sa regulativom i eventualnom preklapanju sindikalnih i partijskih funkcija zatražili smo od predsjednika skupštine Saveza samostalnih sindikata Danila Popovića.\n"Prošle nedjelje smo usvojili izmjene i dopune statuta gdje smo omogućili pružanje podrške neke političke partije. To znači da Savez samostalnih sindikata neće biti osnivač nove partije nego grupa građana, odnosno, članova Saveza samostalnih sindikata", pojašnjava Popović.\nNa pitanje da li se zna da li će rukovodioci Sindikata biti i rukovodioci nove partije, Popović odgovara:\n"Predloženo je da svaki predsjednik opštinskog sindikalnog povjereništva izabere neku uticajnu ličnost u svojoj opštini koji bi ušli u izvršni ili glavni odbor te partije."


NAPREDNJACI U BORU NA TEŠKIM MUKAMA - MEDIJA CENTAR BOR );\nNakon raspuštanja Opštinskog odbora na čelu sa Draganom Štrpcem i postavljanjem dr Zlate Marković za povernika u toj partiji, nezvanično saznajemo, zavladao je muk i nespokojstvo. Pristalice Dragana Štrpca, Milana Miljevića i ostalih ne mire se lako sa odlukom vrha da, posle svih napora i ustrojavanja organizacije, primat prepuste drugom. U mesnim organizacijama vlada pometnja, jer pristalice , sada već bivšeg rukovodstva, pokušavaju na razne načine da destabilizuju Partiju koja ih je – ne bi se reklo sa dovoljno argumenata – „zbrisala“ u trenutku kad je samo mesec dana ostalo do lokalnih izbora. Očevidan razlaz Velje Ilića i Vojislava Koštunice odrazio se i u lokalu, pogotovu u borskoj izbornoj gužvi koja će tek da se iskomplikuje. To će se sigurno odraziti i na glasačko telo, jer DSS u Boru, bez obzira na pad rejtinga, nije isto što i nejaka Nova Srbija. Ovakav splet događaja najviše će odgovarati DS- u koji , iako je predizborna kampanja započeta pre više dana, i ne haje za većom pompom.


Demokrate predale dokumenta za upis u registar - Vijesti.me\nSTRANKA ALEKSE BEČIĆA\nDemokrate predale dokumenta za upis u registar\nKao ciljeve Demokrate navode i zaštitu prava manjina, poštovanje različitosti ,međunarodna saradnju i podsticanje bliske saradnje u regionu, ali Evropi i svijetu\nFoto: screenshot (TV Vijesti) Autor: Mila Radulović\nPartija Alekse Bečića Demokratska Crna Gora (Demokrate) predala je danas dokumenta za upis u registar političkih partija, saopšteno je iz te stranke.\nU saopštenju Pres centra Demokrata navodi se da su se time “stekle sve neophodne zakonske pretpostavke za upis Demokratske Crne Gore (Demokrate) u registar političkih partija Crne Gore”.\nPodsjeća se da su ciljevi Demokrata, između ostalog, eliminisanje vještački produkovanih podjela i pomirenje Crne Gore, ravnopravan položaj svih građana, vladavina prava, politička i pravna borba protiv korupcije i kriminala na svim nivoima.\nTakođe i ubrzani i održivi privredni i ekonomski razvoj, ravnomjeran regionalni razvoj, smanjenje depopulacije i migracije stanovništva iz nerazvijenih sredina u gradove.\nKao ciljeve Demokrate navode i zaštitu prava manjina, poštovanje različitosti ,međunarodna saradnju i podsticanje bliske saradnje u regionu, ali Evropi i svijetu.\npionirka 3 godine i 6 mjeseci\na Becic,kao ni Lekic ,ne govore nista protiv tog stanja,narocito protiv ove jednostrane kampanje... o tako vaznom pitanju on mora imati jasno izrazen stav,ne smije se kriti iza odluke gradjana koja ce ocigledno biti donijeta u nedemokratskim uslovima...\nnema demokratije u CG 3 godine i 6 mjeseci\n@ HAHAHAHAHA ! ... rekao bih da l.... ali cu reci da ne govorite istinu ... zar nikada nijeste mladoga Becica gledali u Skupstini CG ... izgleda da po vama biti poslanik u Skupstini nije radno mijesto ... sta se ti brines za njega ako ga neces glasati sta te briga ili u prevodu sta ti smeta...?? on makar ima i odjelo i nije dosao u Skupstinu u djemperu kao vas voljeni gospodar -djemperas!!\nMarko Bečić 3 godine i 6 mjeseci\nDaj malo demokrate udrite po vlasti neka vam trosenja energije na opoziciju . ili vam je samo cilj fa oslabite opoziciju .\nsamo hrabro, tek je počelo :-)\nDuklja-MN1 3 godine i 6 mjeseci\nMi Dukljani smatramo da bi Aleksa trebao da formira partiju "normalnih srba u CG" ukoliko je to moguce. Sve nacionalne manjine, bosnjaci, albancu, hrvati imaju partije koje priznaju Drzavu Crnu Goru i njene simbole, izuzev srpske manjine. To je Aleksina sansa


Finansije - Opcija - Part 26\nZamjenik predsjedavajućeg Vijeća ministara BiH Vjekoslav Bevanda potpisao je sa predstavnikom Kuvajtskog fonda za razvoj Marwanom Al-Ghanemom ugovor o zajmu za igradnju autoceste na Koridoru 5C, na dionici Nemila - Donja Gračanica. Bevanda je kazao da su potpisali kreditni sporazum između...\nCilj Vlade Republike Srpske u ovoj godini je povećanje plata radnicima, a prostor za to se pravi kroz poreska rasterećenja i ukidanje fiskalnih i parafiskalnih nameta, kaže u intervjuu za "Nezavisne" Zora Vidović, ministar finansija Republike Srpske. "Sa jedne strane razmatramo smanjenje...\nPREOKRET Rusi se povlače iz "Agrokora", američki investicioni fond zainteresovan za vlasništvo\nAmerički investicijski fond HPS Investment Partners sa sjedištem u New Yorku, koji upravlja sa 47 milijardi dolara, zainteresiran je za sudjelovanje u refinanciranju roll-up kredita Agrokora vrijednog 1,06 milijardi dolara i već je u pregovorima s izvanrednom Upravom koncerna, potvrđeno nam je...\nPogrešnom akciznom politikom, Bosna i Hercegovina iscrpjela je mogućnost za rast prihoda od akciza i u budućnosti samo od PDV-a može očekivati više novca. Prošle godine, u odnosu na 2017, zabilježen je drastičan pad prihoda od domaćih akciza, i to sa 399 miliona KM na "svega" 274...\nNIJE DISKRIMINACIJA: EU odbacuje tužbu Austrije protiv Njemačke zbog uvođenja putarine na auto-putevima\nPlanirano uvođenje naplate putarine na auto-putevima u Njemačkoj ne predstavlja diskriminaciju stranih vozača, rekao je danas savjetnik najvišeg suda EU i preporučio odbacivanje tužbe koju je podnijela Austrija. Njemačka je 2015. godine usvojila zakon o naplaćivanju putarine na...\nLICITACIJA 6. MARTA: Banka Srpske prodaje poslovne zgrade u Prijedoru vrijedne 6,2 miliona KM\nBanka Srpske u stečaju ponudiće na prodaju milionski vrijednu imovinu, na licitaciji zakazanoj za 6. mart. Na prodaju će, između ostalog, biti ponuđene nekretnine u Prijedoru čija procijenjena vrijednost iznosi 6,2 miliona KM, a radi se o poslovnim zgradama. Ove, kao i ostale nekretnine...\nConall Laverty, koji je prikupio preko milion dolara za svoju startup formu smještenu u Dublinu, šali se kako njegova majka još uvijek želi znati kad će naći pravi posao - možda u Googleu ili nekoj drugoj gigantskoj firmi koje posluju u glavnom gradu Irske, piše Bloomberg. Read more\nPONUDA NA BERZI: IRB prodaje akcije RS u 79 preduzeća, od Boske do Vitaminke\nIz portfelja Fonda za restituciju Republike Srpske, IRB nudi na prodaju pakete akcija 79 emitenata. Najvrijednije akcije ponuđene na prodaju su akcije u banjalučkom „Vodovodu“, zatim akcije u preduzeću „Vitaminka“, te akcije Robne kuće (RK) „Boska“. Paket akcija u...\nZA 43 MILIONA KM: "Batagon" preuzima sva potraživanja RS od "Birča" i dobija kontrolu nad "Aluminom"\nFirma “Batagon International”, registrovana u Švajcarskoj, preuzeće za 43 miliona maraka sva potraživanja Republike Srpske od Fabrike glinice (FG) “Birač” Zvornik, ekskluzivno saznaje portal capital.ba. “Batagon” će platiti po nominalnoj cijeni sva potraživanja Poreske uprave,...\nNAKON HOTELA NA JAHORINI Švajcarski "Batagon", u vlasništvu bračnog para Matić, kupuje Pavlović banku\n„Batagon International AG“ iz Švajcarske preuzima Pavlović International Banku, za šta je dobio saglasnost Agencije za bankarstvo RS, saznaje portal capital.ba. Dokapitalizacija Pavlović banke sa sedam miliona KM trebala je da bude izvršena do 3. decembra, ali su iz banke dva puta...\nStrana 26 od 48...23242526272829...


Džombić u posjeti fabrici Sanino i preduzeću Gatarić Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuPosao PosaoPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Posao PrivredaTržišteAnalize Privreda\nDžombić u posjeti fabrici Sanino i preduzeću Gatarić\nDžombić u posjeti fabrici Sanino i preduzeću Gatarić Srna 08.06.2012 08:43 BANJALUKA - Predsjednik Vlade Republike Srpske Aleksandar DŽombić danas će u Derventi razgovarati sa menadžmentom Fabrike obuće „Sanino“ DOO i obići proizvodne kapacitete.\nPosjeta ovoj fabrici zakazana je za 12.00 časova, a izjave za novinare planirane su u 12.40 časova.\nFabrika obuće "Sanino" iz Dervente, sa pogonom u Prnjavoru, trenutno zapošljava oko 900 radnika.\nNakon toga, u 13.00 časova, premijer Srpske će razgovaraće sa menadžmentom preduzeća „Gatarić“ DOO i obići kapacitete firme.\nIzjave za novinare planirane su u 13.40 časova, najavljeno je iz Biroa za odnose sa javnošću Vlade Srpske.


Vaše pitanje: Devojcica tri godine\nPoštovani, Imam devojčicu tri godine. Problem traje već par meseci ali sa prekidima. Kada sedne stalno se češka išli smo kod dečijeg ginekologa ali po mom mišljenju bezuspešno. Bakterija nema, crvenila nema a ona ne može da sedi normalno! Molim vas za pomoć ili predlog kod kog doktora ići! Hvala unapred S poštovanjem\nNije za brigu, česta je pojava kod dece.


Naši studenti na predavanju BRENDOVI NA NETU – IZ VAŠEG, NJIHOVOG I UGLA GOOGL-a\nSeriju predavanja po kojima je decenijama prepoznatljiv, UEPS je nastavio predavanjem Brendovi na netu – iz Vašeg, Njihovog i Ugla Googla koje je održano 27. juna 2017. godine u Muzeju primenjene umetnosti.\nNa ovom događaju učestvovali su dve pobedničke ekipe Dana marketiga, koji je na Univerzitetu Singidunum u decembru 2016. godine. Sa studentima je bila i prof. dr Jelena Stanković.\nPrenosimo Vam vest da sajta Udruženja za tržišne komunikacije Srbije - UEPS.\nPredavanje se sastojalo iz tri bloka. U prvom delu, Predrag Milićević, rukovodlac sektora za razvoj poslovanja i marketing fondacije RNIDS, skenuo je pažnju na mnoge teme koje čine net identitet brenda, sa sjajnim primerima šta se sve može desiti onima koji su nedovoljni upućeni ili lako otvaraju i još lakše zatvaraju svoje domene…Čovek koga definitvno treba da čuju svi koji su kao korisnici ili kreatori sadržaja na netu uključeni u ovu mrežu! Predraag Milićević je primerima iz svetske I domaće prakse potkrepio sve ono o čemu najveći broj korisnika ne misli kada koristi društvene mreže, otvara e-mail adresu ili kreira korporativni ili lični sajt, a što često može doneti nevolje ili imati dramatične posledice. Pored toga, u izlaganju je dao niz korinsnih instrukcija I saveta na šta sve treba obratiti pažnju pri izboru domena, razbijajući redrasude o odnosu nacionalnih naspram internacionalnih domena.\nAna Pavlović, Digital Account Director VEB Media Agency, ispričala je divnu priču kako da cveta ljubav između brenda i potrošača i da svaki klik postane kupovina, potkrepljenu primerima iz njene prakse. Ana je šarmatno, jednostavno i sažeto predstavila neke od brendova (Maxi, DM, Meybelline) za koje je kreirala net prisustvo u funkciji pospešenja prodaje i čvršćeg povezivanja potrošača sa brendom. Da i krompir kreativnim procesom može postati digitalno atraktivan, isto koliko karmin, potvrdila je kampanja koju je Web Media Agency radila za klijenta Maksi I kojom je, kao I u svim ostalim, digitalnom promocijom, postignuta i veća vidljivost na tržištu, ali I bolja prodaja – ako krajnji cilj. Iz Aninih prezentacija nameće se da je dobra ideja odnosno kreativni pristup često efektivniji od velikih budžeta.\nI najzad, predivni mladi ljudi, studenti Univerziteta Singidunum, koji su na svoj šarmantan način prezentovali svoj stručni rad na temu “Mislimo digitalno” kojom su brendirali svoj Univerzitet u digitalnom okruženju – divna energija mladosti ukrštena sa širokim spektrom zrelog profesionalnog promišljanja. Budućnost svakako pripada njima, a UEPS je podržao njihove prve korake koji obećavaju.\nČovek koji iz senke godinama, strpljivo i postojano, sledeći najbolje tradicije njegovih prethodnika organizuje UEPS-ova predavanja – Mugdim Šehalić iza koga je stotine organizovanih predavanja, moderirao je skup.


Mutabdžija: Obrazovni kapaciteti u Banjaluci su nedovoljni – mojKontakt portal – Radio Televizija Kontakt\nMinistar prosvjete i kulture Republike Srpske Goran Mutabdžija istakao je da je jedna četvrtina ukupnih kapaciteta Srpske u oblasti predškolskog obrazovanja smještena u Banjaluci, te da su oni nedovoljni.\nMutabdžija je, nakon sastanka sa gradonačelnikom Banjaluke Slobodanom Gavranovićem, izjavio da su nedovoljni kapaciteti i u oblasti osnovnog i srednjeg obrazovanja, ali i institucija kulture, koje su od republičkog značaja.\n“U Banjaluci je smješteno sedam institucija kulture od republičkog značaja, za koje Ministarstvo prosvjete i kulture izdvaja znatna sredstva. Konzumenti sadržaja tih institucija su isključivo grad Banjaluka i regija, zbog čega saradnja grada i Ministarstva mora biti što bolja”, rekao je Mutabdžija novinarima.\nGavranović je istakao da je na sastanku bilo riječi o potrebama i mogućnostima izgradnje i sanacije vrtića, osnovnih škola u mjesnim zajednicama Pavlovac i Priječani, te o izgradnji druge gimnazije i medicinske škole.\n“Kada je riječ o oblasti kulture, Banjaluka je u budžetu izdvojila 300.000 KM za adaptaciju studentskog pozorišta u Gospodskoj ulici. Za ovaj projekat smo pripremili urbanističko-tehničke uslove i u toku je izrada izvedbenog projekta”, naveo je Gavranović.\nOn je istakao da je upoznat o problemima katoličke gimnazije u Banjaluci, kojoj nedostaju sredstva za rad, ali da problem predstavlja i pravni okvir, u kojem nema mnogo mogućnosti da se javnim sredstvima podržavaju privatni školski centri.


RTS :: Liga Evrope, i Zvezda i Partizan na RTS-u\nDruštvo Liga Evrope, i Zvezda i Partizan na RTS-u\nLiga Evrope, i Zvezda i Partizan na RTS-u\nsreda, 13. sep 2017, 17:17 -> 12:20\nNa Prvom programu RTS-a u direktnom prenosu od 21 čas možete gledati utakmicu Crvena zvezda – BATE Borisov, dok će se okršaj Partizana i Jang bojsa emitovati u odloženom snimku. Od narednog kola, utakmice oba srpska predstavnika u Ligi Evrope u direktnim prenosima na RTS-u.\nPrema važećem ugovoru potpisanom sa Uefom, Radio-televizija Srbije ima pravo prvog izbora direktnog prenosa po jedne utakmice svakog redovnog kola Lige Evrope.\nUgovorne obaveze su razlog što se u četvrtak, 14. septembra, na Prvom programu RTS-a u direktnom prenosu od 21 čas emituje utakmica Crvena zvezda – BATE Borisov, dok će se okršaj Partizana i Jang bojsa emitovati u odloženom snimku. Pravo direktnog prenosa te utakmice ima TV Arena.\nU želji da omogućimo gledaocima da oba meča domaćih timova prate uživo na programu Radio-televizije Srbije, obratili smo se Uefi, tražeći da sa TV Arenom uzajamno razmenimo signal, te da dve televizije istovremeno emituju obe utakmice.\nOdgovor Uefe je bio da se neće protiviti takvom rešenju, ukoliko se RTS i TV Arena dogovore o saradnji.\nOd narednog kola RTS će, zahvaljujući razumevanju TV Arene, prenositi sve utakmice i Partizana i Crvene zvezde.\nU drugom kolu Lige Evrope, 28. septembra igraju Partizan – Dinamo Kijev i Keln – Crvena zvezda.\n(četvrtak, 14. sep 2017, 09:35)\n(četvrtak, 14. sep 2017, 08:31)\nMitar Jovanovic [neregistrovani]


Od danas u Sarajevu posljednji ovogodišnji sajam malih porodičnih firmi - Teglica.baTeglica.ba\nPredsjednik Udruženja ”Kupujmo i koristimo domaće – kvalitetno proizvedeno u BiH” Admir Kapo je kazao Feni da će na ovom sajmu uspjeti dati priliku svim novim obrtnicima koji su se javili i ljudima koji su osnovali gazdinstva.\n”Tako nam i ovaj put dolazi nekoliko novih firmi. Bit će ukupno između 25 i 30 izlagača”, naveo je Kapo.\nSajmovi i slične manifestacije su idealna prilika da se građani upoznaju o domaćim firmama i kvaliteti njihovih proizvoda. Pored promocije širi se i mreža kupaca što otvara i priliku za proširenje djelatnosti kojima se male firme bave. Svi proizvodi se na sajmu mogu pronaći i po promotivnim cijenama što je praksa već više od deset godina – poručili su iz Udruženja ”Kupujmo i koristimo domaće – kvalitetno proizvedeno u BiH”.\nPrethodni post Previous post: U pet godina za zadruge izdvojeno 3,5 miliona KM\nSljedeći post Next post: Trik za ukusniji pire krompir\n”Poljoprivredom do bržeg lokalnog ekonomskog razvoja” naziv je projekta koji finansira Grad Tuzla, uz učešće korisnika projekta, a realizira Udruženje…


Ukrajina ne može da „zamrzne“ Srbiju - Sputnjik Srbija\n13:12 04.02.2018 (osveženo 13:38 04.02.2018) Preuzmite kraći link\nNaša zemlja je već potpisala dugoročne ugovore o snabdevanju s ruskom „Gaspromom“ i tranzitu preko Mađarske, rekao je Bajatović za „Politiku“.\nPrema njegovim rečima, proširivanjem kapaciteta postojećeg skladišta gasa u Banatskom Dvoru, dnevno će se proizvoditi 10 miliona kubika gasa, što je dovoljno da se pokriju dnevne potrebe Srbije u najhladnijim danima.\nDo kraja marta biće donete investicione odluke o proširenju ovog skladišta i znaće se da li će se tu ubuduće utiskivati 700 miliona ili jedna milijarda kubika gasa, naveo je Bajatović.\nOn je kazao da je Srbija lane uvezla 23 odsto više gasa nego 2016. godine — 2,1 milijardu kubika, pre svega zbog veće industrijske potrošnje, koja će se nastaviti s razvojem srpske privrede.\nBajatović je rekao da je prioritet i gasna veza, interkonekcija, s Bugarskom, koja bi u konačnoj verziji obezbedila dve milijarde kubika gasa.\nDa bi se ta konekcija maksimalno iskoristila, potrebna je i gasna veza od Niša do Beograda u dužini od oko 200 kilometara, za koju treba izdvojiti oko 200 miliona evra. „Srbijagas“ je već započeo ovaj posao kroz eksproprijaciju zemljišta.\nEvropa bi trebalo da nam pomogne s 48 miliona evra, dok će ostatak obezbediti „Srbijagas“ iz tekuće likvidnosti, što znači da nema zaduživanja države, kazao je Bajatović.\nReč je o gasovodu dužine 10 kilometara, dok bi 130 kilometara svog dela gasovoda Rumuni sami finansirali, rekao je Bajatović.


Bez rominga u regionu od naredne godine | PC Press\nBez rominga u regionu od naredne godine\n28. avgust 2014. 28. avgust 2014. Jovana Milićević\nKako prenosi agencija Beta, sporazumom regulatornih agencija biće omogućeno ukidanje rominga zemljama Balkana i to od naredne godine.\nSporazum regulatornih agencija po kojem će 2015. biti ukinut roming za korisnike mobilne telefonije iz Crne Gore, Srbije, Makedonije, Albanije i Turske biće potpisan krajem septembra u Budvi. Njihov cilj je ukidanje svih troškova roaminga – za pozive, SMS poruke i prenos podataka.\n“Besplatan roaming će biti omogućen od početka naredne godine, jer je neophodno da države regiona potpišu prve sporazume, prilagode svoje zakonodavstvo toj novini, a lokalni operateri da se prilagode novinama”, rekao je direktor Agencije za elektronske komunikacije Crne Gore Zoran Sekulić.\nMinistar trgovine i telekomunikacija Srbije Rasim Ljajić je ranije najavio da će krovni sporazum o uvodjenju regionalne zone besplatnog roaminga biti potpisan krajem septembra u Budvi. On je rekao da je o tome već postignuta saglasnost vlada i telekomunikacionih tela Crne Gore, Srbije, Makedonije, Albanije i Turske i da je plan da im se uskoro pridruže Bosna i Hercegovina (BiH) i Kosovo, prenosi agencija Beta.\nTagovi: Balkan, Roming\n← Digital 2014 – Regionalna konferencija o trendovima u telekomunikacijama i medijima\nNovi Samsung Blu-ray kućni bioskop →


Tanjug 11. avgusta 2018. 15:09\nBEOGRAD – Ministarka pravde Nela Kuburović u intervjuu za Tanjug govori o finalnim rešenjima za Nacrt ustavnih amandama koji će u septembru biti predati Vladi Srbije i prvi put nakon što je svoje mišljenje dana Venecijanska komisija ukazuje na koji će način Nacrt biti usklađen sa preporukama tog tela Saveta Evrope.\nMinistarka pojašnjava i komplikovanu proceduru potrebnu za izmenu najvišeg pravnog akta u državi.\nNavodi tako da će sve javne tužioce u Srbiji ubuduće birati isključivo Visoki savet tužilaca (VST), a uzimajući u obzir prvi predlog Ministarstva pravde iz januara ove godine i preporuke Venecijanske komisije.\nNapominje da će Narodna skupština biti nadležna samo za izbor Vrhovnog javnog tužioca (sadašnjeg Republičkog javnog tužioca – RJT), te podseća da je prvim Nacrtom ustavnih amandmana iz januara ove godine Ministarstvo pravde predložilo upravo pomenuto rešenje – da sve javne tužioce, izuzev RJT, bira VST.\n„Međutim na zahtev dela struke i mišljenja RJT da bi izbor javnih tužilaca trebalo ostaviti skupštini, Ministarstvo pravde je bilo izmenilo prvobitni Nacrt koji je tako u aprilu bio poslat VK“, navela je Kuburović.\nImajući u vidu preporuke VK i potrebu za jačanjem nezavisnosti samostalnosti tužilaštva, Kuburović kaže da će postupak izbora javnih tužilaca biti vraćen na prvi predlog Ministarstva pravde – i biće u isključivoj nadležnosti Visokog saveta tužilaca.\nUkoliko na taj način ne budu izabrani svi članovi VS S i VST onda će Komisija od pet članova biti nadležna da bira buduće članove iz reda pravnika, ukazala je Kuburović i naglasila da se iz Nacrta briše kvalifikovana većina od 5/9 svih poslanika, u skladu sa primedbom VK.\nVK, kako je dodala, nije bila izričita da treba da se briše odredba koja se tiče raspušanja VS S i VST, već da treba da se precizira ako VS S ostane u sastavu kakav je predložen Nacrtom (pet sudija – pet istaknutih pravnika).\n“Naša prva zamisao je bila da to bude definisano Zakonom o VS S i Zakonom o VST, ali VK smatra da se na taj način ne garantuje dovoljno nezavisnosti tih tela, tako da ćemo te odredbe propisati Ustavom i taksativno navesti sve situacije u kojima treba da se ispoštuje rok. U slučaju da članovi jednog i drugog tela ne donesu odgovarajuću odluku u datom roku – savet može da se raspusti”, naglasila je Kuburović.\nOna je najavila da će u skladu sa mišljenjem VK biti precizirani i razlozi za razrešenje javnih tužilaca i sudija, koji se tiču\ndisciplinskog postupka i nesavesnog vršenja sudijske, odnosno tužilačke funkcije, pored već navedenih razloga.\nOna je ukazala da je u prethodnom periodu Vrhovni kasacioni sud dao značajan doprinos ujednačavanju sudske prakse, ali da se radi i na normativnom regulisanju i ujednačavanju postupanja sudova da bi, kako je istakla “imali iste odluke u istim pravnim situacijama i samim tim garantovi i predvidljivost sudskih odluka i jaču zaštitu pred sudskim organima”.\n“U mišljenju VK je navedeno na koji način treba da se otklone nedumice i nejasnoće i svakako će to biti regulisamo Ustavom. Amandmanima će biti propisana i nadležnost VKS, koji treba da ima ulogu u procesu ujednačavanja sudske prakse odnosno jedinstvene primene prava”, precizirala je Kuburović.\n“Smatramo da treba usvojiti i tu preporuku VK, pa će biti predložena i izmena te odredbe u Ustavu na način na koji je preporučila VK u pravcu jačanja nezavisnosti sudske vlasti”, naglasila je Kuburović.\n“Ministarstvo pravde će u potpunosti ispoštovati sve preporuke VK i implementirati ih u ustavne amandmane kako se i obavezalo u toku javne prasprave, kao što se obavezala i predsednica vlade tokom posete eksperata VK u maju”, napomenula je Kuburović.\n„Procedura je vrlo komplikovana, s obzirom da Vlada, kao ovlašćeni predlagač, treba Narodnoj skupštini da uputi predlog za izmenu Ustava u određenoj oblasti o kome narodna skupština mora da se izjasni. Taj predlog mora da bude usvojen dvotrećinskom većinom svih poslanika”, naglasila je.\n“Ako Narodna skupština prihvati predlog za izmenu Ustava moći će da se govori o konkretnim ustavnim amandmanima. Tek tada Narodna skupština kreće u raspravu o predlogu”, navela je Kuburović.\n“To znači da mora da postoji širi politički konsenzus, koji podrazumeva i društveni konsenzus, jer ukoliko Narodna skupština bude usvojila izmene one će morati da idu i na potvrdu građana na referendumu”, navela je Kuburović.\nOna je napomenula da nakon što Vlada usvoji predlog budućih amandmana – oni ne moraju da budu konačni, jer upravo javna rasprava pred Narodnom skupštinom omogućava da i ono što Vlada uputi kao predlog bude tokom javne rasprave izmenjeno.


Medojević želi da bude ministar odbrane i potpredsednik Vlade - Sputnjik Srbija\n10:45 26 Novembar 2020\nMedojević želi da bude ministar odbrane i potpredsednik Vlade\n08:22 16.10.2020 Preuzmite kraći link\nPokret za promjene se već izjasnio da bi funkciju ministra odbrane najbolje obavljao predsednik te partije Nebojša Medojević, koji bi ujedno pokrivao i mesto potpredsednika Vlade, a da bi resor nauke trebalo da pripadne zameniku predsednika PzP-a Branku Raduloviću.\nBranka Bošnjak, koja je to rekla Danu, navela je da je ona predložena za resor prosvete, dok je Veljko Vasiljević predložen za resor održivog razvoja i turizma.\nNa zahtev mandatara Zdravka Krivokapića, sve partije su već dostavile zahteve za ministarstva za koja smatraju da imaju kadar dovoljno kvalitetan za čelne pozicije u tim resorima. Međutim, nijedna partija osim Pokreta za promjene (PzP) još nije objavila imena za resore za koja su pokazali interesovanje.\nIstakla je da u partiji imaju mnogo više stručnjaka od predloženih, ali nisu hteli da budu neskromni u zahtevima, već da oni budu u skladu sa izbornim rezultatom.\n„Pokret za promjene se već izjasnio da bi funkciju ministra odbrane najbolje obavljao predsednik partije Nebojša Medojević, koji bi ujedno pokrivao i funkciju potpredsednika Vlade, da bi resor nauke trebalo da pripadne zameniku predsednika PzP-a Branku Raduloviću, dok smo Veljka Vasiljevića predložili za resor za održivi razvoj i turizam, a mene za resor prosvete. Smatramo i da Ministarstvo nauke treba da se transformiše u ministarstvo nauke, tehnologije i razvoja i da bi Branko Radulović, redovni profesor na Univerzitetu, potvrđen i u nauci i u privredi, kao dobitnik Avnojske nagrade za najbolju privrednu organizaciju MZT, mogao da kroz to ministarstvo pokrene novi investicioni ciklus nauke u funkciji privrednog razvoja“, rekla je Bošnjak.\nŠto se tiče predloga da Medojević bude na čelu Ministarstva odbrane, ona je kazala da su se vodili time što ga za tu poziciju preporučuje i što je, između ostalog, dobitnik nagrade za doprinos u borbi protiv korupcije koju dodeljuje američka agencija za tu oblast.\n„Medojević je stručnjak na međunarodnom nivou u borbi protiv organizovanog kriminala i korupcije, a dugo je bio i član skupštinskog odbora za bezbednost. Zadužen za demontažu totalitarnog sistema i borbu protiv korupcije, bio bi kompetentan i za potpredsedničko mesto, a uz to bi pokrivao i resor odbrane“, kazala je Bošnjak.\nKako je istakla, poštovaće svačiji predlog, ali će, ukoliko budu imali konkurenciju u istim resorima od strane drugih partija, morati uporediti biografije, s obzirom da nova vlada zaista traži stručnjake na ključnim pozicijama.\n„Pred svima nama je veliki posao i velika odgovornost i verujem da ćemo svi, posebno mandatar Krivokapić, doneti prave odluke, u interesu svih građana Crne Gore“, navela je Bošnjak.\nPokret za promjene, Nebojša Medojević\n10:16 Virus se iz noćnih klubova preselio u porodice, očekuje se i veći broj zaraženih\n10:13 Stigli rezultati autopsije, poznat uzrok smrti Maradone


Ekspertska misija EU u posjeti Agenciji\nSastanak sa ekspertskom misijom EU\nU posjeti Agenciji za sprječavanje korupcije u periodu od 5. do 9. juna 2017. godine boravi ekspertska misija Evropske unije u kojoj su eksperti Karina Polanska iz Letonije, te Alma Sedlar i Jure Škrbec iz Slovenije.\nPosjeta je počela sastankom sa direktorom Agencije Sretenom Radonjićem, koji je goste upoznao o aktivnostima na uspostavljanju normativnog okvira koje su prethodile osnivanju Agencije, nadležnostima ove državne institucije i njenim rezultatima od početka rada 1. januara 2016. godine.\nPosjeta ekspertske misije predstavlja redovni mehanizam kojim Evropska komisija procjenjuje stanje u poglavlju 23 - Pravosuđe i temeljna prava.\nMisija je posvećena sprovođenju i rezultatima u odnosu na Privremena mjerila iz Poglavlja 23: Pravosuđe i temeljna prava, za ona mjerila za čije je sprovođenje nadležna Agencija za sprječavanje korupcije ili čije sprovođenje koordinira.\nU tom smislu će eksperti iz Slovenije i Letonije održati niz sastanaka s predstavnicima Agencije, što će biti prilika za direktnu razmjenu mišljenja u vezi sa sprovođenjem aktivnosti iz Privremenih mjerila iz oblasti prevencije korupcije, posebno u dijelu nadležnosti Agencije za sprječavanje korupcije. Naime, cilj je procjena novog zakonskog i institucionalnog okvira u oblasti prevencije korupcije, organizacije i nadležnosti Agencije, te prvim rezultatima u ključnim oblastima njenog mandata.\nOsim sa službenicima Agencije, eksperti iz Slovenije i Letonije će održati i niz sastanaka s predstavnicima pregovaračkog tima za poglavlje 23 i Državne revizorske institucije.\nOvakva razmjena mišljenja, kao i izvještaji koje će sačiniti eksperti, poslužiće crnogorskim institucijama za dodatno unapređenje rada i postizanje što boljih rezultata u oblasti vladavine prava.


Izmešteno korito reke Kolubare | Energetski portal Srbije\nIzmešteno korito reke Kolubare\n04.07. 2017 Srbija\nMinistar rudarstva i energetike u Vladi Republike Srbije Aleksandar Antić poručio je da je izmeštanjem korita reke Kolubare stvoren jedan od preduslova za otvaranje Velikog polja G RB Kolubara, gde se nalazi 36,4 miliona tona uglja.\nAntić je, tokom svečanog obeležavanja izmeštanja korita Kolubare, ocenio da je ovo izuzetno značajan dan za stabilnost energetskog sistema u Srbiji. On je naglasio da je proizvodnja uglja u Elektroprivredi Srbije, u Rudarskom basenu Kolubara i kopu Drmno, strateški važna za naš energetski sistem, budući da gotovo 70 odsto električne energije proizvodimo iz uglja. Da bismo to obezbedili, kako je istakao, moramo godišnje da otkopamo i proizvedemo 37-38 miliona tona uglja, od čega u RB Kolubara 28-29 miliona, a ove godine možda i čitavih 30 miliona tona. Prema njegovim rečima, zbog toga moraju da se izmeštaju čitava naselja, postojeća infrastruktura, a ponekad i tokovi reka i značajni magistralni pravci, kao što je Ibarska magistrala.\nAntić je čestitao ljudima iz RB Kolubara koji su nosili ovaj projekat i svim izvođačima radova, sa Energoprojektom na čelu, koji su izveli taj izuzetno složen i kapitalno važan tehnološki proces. Ministar je izrazio zadovoljstvo zbog toga što su na tome radile domaće firme, navodeći da su one time pokazale da naše kompanije imaju snage da rade najsloženije poslove. On je podsetio na to da smo zbog poplava morali da relativno ubrzano eksploatišemo kop Veliki Crljeni, koji ima najbolji kvalitet uglja i davao je dodatnu energetsku vrednost. Ovo polje G je izuzetno važno jer treba da utiče na kvalitet uglja koji treba da se isporuči termoelektranama, i sastavni je deo jednog šireg procesa, procesa homogenizacije, objasnio je Antić. Prema njegovim rečima, kroz taj proces moramo vrlo brzo da prođemo i da iz njega izađemo sa jednim standardizovanim i kvalitetnim ugljem koji ćemo isporučivati u termoelektrane.\nVršilac dužnosti direktora EPS-a Milorad Grčić istakao je da je ovo jedan od najznačajnijih dana za opstanak RB Kolubara, ali i za održavanje energetske stabilnosti EPS-a i snabdevanje potrošača električnom energijom. RB Kolubara je srce EPS-a i bez njega nema energetske stabilnosti u Srbiji. Projekat čiju realizaciju danas svečano obeležavamo, puštanjem reke Kolubare u novo korito, traje oko tri godine, a samo izvođenje radova nešto više od dve godine, naglasio je Grčić. On je dodao da je ovo poslednji veliki projekat u smislu izmeštanja dela reke u ovom periodu, bez obzira na to što predstoji izmeštanje dela reke Peštan, što je manji projekat, kao i izmeštanje dela Ibarske magistrale.\nDeo reke koji će danas dobiti novi tok dug je 2,6 kilometara, a izmeštanje reke predstavlja drugu fazu projekta, čija je prva faza urađena pre deset godina. Ukupna vrednost investicije je gotovo 14 miliona evra.


Kosovo: Lajčak bi u ponedeljak mogao posetiti Prištinu\nSpecijalni predstavnik EU za dijalog Beograda i Prištine Miroslav Lajčak verovatno će u ponedjeljak posetiti Prištinu preko Tirane, piše list Koha Ditore pozivajući se na anonimne izvore.\nZbog ograničenja u vezi sa pandemijom koronavirusa, Lajčak će putovati avionom do Tirane i odatle će automobilom otputovati u Prištinu, gdje će ostati do četvrtka.\nPrema prištinskom listu postoji neslužbeni dogovor da se sastane sa kosovskim premijerom Avdullahom Hotijem, ali nije jasno da li će se sastati i sa kosovskim predsednikom Hashimom Thacijem, koji i dalje odbija da se sastane s njim, jer ga smatra neprijateljem „nezavisnost Kosova “.\nU stvari, Thaci je naglasio da još nije zvanično obaviješten o Lajčakovoj posjeti.\n„Zvanično još nisam obavešten, videću dnevni red i naravno da ću odgovoriti. Važno je da se Kosovo tretira kao država. Imamo poverenja u Sjedinjene Države u om procesu. Ovo nije vrijeme za merenje pulsa, već za donošenje odluka o priznanju nezavisnosti”, rekao je Thaci.\nGovoreći o dijalogu, Thaci je rekao da su odgovornosti u tom kontekstu jasne, jer je predsednik po Ustavu predstavnik Kosova. Prema njegovim riječima, institucije moraju djelovati brzo i ujedinjeno.\n„Dijalogom će predsedavati pravne institucije Kosova. Takođe ćemo se suočiti sa preprekama. Predsednik predstavlja zemlju i njegove odgovornosti su jasne“, naglasio je Thaci, dodavši da ceni Hotijeve mere za nastavak dijaloga./ ibna


PLANIRALI TERORISTIČKI NAPAD: U Danskoj uhapšeno 13 osoba - pronađeni sastojci za pravljenje eksploziva | Novosti.RS\nKod uhapšenih su pronađeni sastojci za pravljenje eksplozivnih naprava i oružja, javio je Rojters.\n- Verujemo da su pojedinci imali nameru i kapacitet da počine terorističke napade u Danskoj - dodaje se u saopštenju danske policije.\nPrvobina informacija je glasila da je uhapšeno sedam osoba za planiranje terorizma i još šest osoba povezanih sa tim slučajem, a sada je utvrđeno da su i oni bili deo grupe koja je planirala napade.\nKORONA U DANSKOJ: Svaki peti novooboleli oboleo od novog soja\nParalelno, u Nemačkoj je uhapšena jedna osoba povezana sa ovim slučajem.\nteroristički napad Danska korona virus hapšenje u Danskoj planiranje terorističkog napada


Predsjednički kandidat SAD-a nazvao Putina „gangsterom” - Russia Beyond Croatia\nRepublikanski senator SAD-a Marco Rubio nazvao je predsjednika Rusije Vladimira Putina „gangsterom”, a sjevernokorejskog lidera Kim Jong Una „luđakom”,priopćio je CNN, a prenosi Vzgljad.\nRepublikanski senator SAD-a Marco Rubio nazvao je predsjednika Rusije Vladimira Putina „gangsterom”, a sjevernokorejskog lidera Kim Jong Una „luđakom”, priopćio je CNN, a prenosi Vzgljad.\nPrema njegovim riječima, Rusijom upravlja „u stvari, šef organiziranog kriminala”, koji kontrolira „Vladu i ogroman teritorij”. Rubio je izjavio da protivnike ruskih vlasti čeka ili trovanje polonijumom, ili metak na ulici.\nRubio je isto nazvao Rusiju jednom od pet glavnih prijetnji za SAD, dodavši da „gangster” upravlja najvećim nuklearnim arsenalom. Kako je rekao, ostale prijetnje su Kina, Sjeverna Koreja, Iran i džihadisti.\nRubio je izjavio da je zabrinut time, što u Sjevernoj Koreji, prema njegovim riječima, nuklearnim oružjem rukovodi „luđak”, dok u Iranu tome teži „radikalni šiitski svećenik”.\nPredsjednica Argentine Cristina Fernandez de Kirshner izazvala je nezadovoljstvo kod Rubija, zbog toga što se pod njenim vodstvom sve više zauzima antiamerički stav i želja za pridruživanje državama kao što su Nikaragva, Kuba i Venezuela. Sve navedene zemlje su, prema njegovom mišljenju, totalitarne, zbog čega bi SAD trebao uložiti veće napore kako bi širile demokraciju.


BIZNIS ZONA VRANEŠKA DOLINA\nLokacija biznis zone “Vraneška dolina” pruža se od Slijepča mosta do Kovrena sa lijeve i desne strane regionalnog puta Slijepač Most-Pljevlja. Najmanja površina jednog lokaliteta predviđenog kao biznis zona je 1760 m² a najveća je 43870m². Svi lokaliteti se koriste kao livade a mogu se preorijentisati za druge namjene. Saobraćajnica uz koju se nalaze lokaliteti je savremena, izrađena i puštena u saobraćaj 2014.godine. Pored saobraćajnice, čitavom dužinom teče rijeka Ljuboviđa, čija se voda može koristiti kao tehnička i za navodnjavanje. Pijaća, odnosno sanitarna voda se mora do lokaliteta dovoditi sa dužine 2-3km iz vodovoda u Pavinom Polju i Tomaševu. Elektroenergijom se ova lokacija mora snabdijevati sa trafostanice u Čokrlijama koja se nalazi na sredini ove lokacije (15km).


Džonson: Vrlo verovatno neće biti trgovinskog dogovora Velike Britanje i EU | Insajder\nDžonson: Vrlo verovatno neće biti trgovinskog dogovora Velike Britanje i EU\nBritanski premijer Boris Džonson ocenio je danas "vrlo verovatnim" neuspeh pregovora sa Evropskom unijom o sporazumu o budućim trgovinskim odnosima posle Bregzita.\n"Vrlo je verovatno da ćemo morati da izaberemo rešenje koje bi, mislim, bilo sjajno za Veliku Britaniju, prema kojem bismo mogli da radimo tačno šta želimo od 1. januara", rekao je Džonson.\nDodao je da se nada da će ipak biti nekog dogovora, jer su pregovori sa EU i dalje u toku, ali još čeka neki "veliki predlog i veliku promenu" u onome što EU kaže.\nI predsednica Evropske komisije Ursula fon der Lajen je izrazila pesimističan stav i danas rekla na samitu EU da su "slabe" nade u postizanju dogovora s Londonom o budućim trgovinskim odnosima, prenelo je za Frans pres izjave učesnika tog sastanka.\nFon der Lajen i Džonson su u sredu večerali u Briselu u pokušaju da deblokiraju pregovore, ali nije bilo dogovora te su dali rok do nedelje da vide da li će nešto moći da bude dogovoreno.\nU Briselu će se tokom vikenda nastaviti pregovori pregovarača, evropskog - Mišela Barnijea i britanskog - Dejvida Frosta.\nPregovori se spotiču oko tri pitanja: evropski pristup britanskim vodama, način rešavanja sporova i garancije koje EU traži od Londona u oblasti konkurencije u zamenu za pristup njenom tržištu bez carina i kvota.\nU očekivanju da neće biti sporazuma, EU je predstavila hitne mere čiji cij je da se zadrži povezanost u drumskom i vazdušnom saobraćaju tokom šest meseci, pod uslovom da London učini isto. Te mere pretpostavljaju uzajamnu garanciju pristupa ribara vodama dve strane 2021. godine.


Objavljeno petak, 24 avgust 2018 18:56\nPrvenstvena utakmica Omladinske fudbalske lige Crne Gore između omladinaca Berana i Petrovca, koja je trebalo da se igra sjutra, neće se održati jer FK Berane nije dobio saglasnost od strane Sportskog centra za njenu organizaciju. Iz FK Berane danas su o tome zvanično obavijestili Fudbalski savez Crne Gore (FSCG), zatraživši da se ta utakmica odloži.\nKako je navedeno u Obavještenju upućenom Komisiji za takmičenje, „zbog nedobijanja dozvole za odigravanje prvenstvene utakmice omladinske lige FK Berane - FK Petrovac od strane Sportskog centra koji gazduje stadionom, nismo u mogućnosti da organizujemo ovu utakmicu i tražimo njeno odlaganje“, istaknuto je u Obavještenju koje je proslijeđeno FSCG, a u koje je Espona imala uvid.\nKako je Esponi danas saopšteno od strane članova stručnog štaba i fudbalera Berana, umjesto da se situacija vezana za dalje funkcionisanje FK Berane kristališe i postaje izvjesnija, ona se iz dana u dan komplikuje. Iz tog razloga, kako je navedeno, zbog nemogućnosti da organizuje utakmicu omladinske lige, fudbaleri će sjutra, u subotu, 25. avgusta, u 17 časova, u terminu odigravanja utakmice, na pomoćnom terenu odraditi trening.\n„Ovim putem obavještavamo novinare, navijače i kompletnu beransku i crnogorsku javnost da ćemo u tom intervalu informisati javnost i da li će seniorski sastav putovati u Kotor, na predstojeću utakmicu sa Bokeljom, koja se, prema rasporedu, igra u nedjelju, 26. avgusta“, saopštili su Esponi iz stručnog štaba i takmičarskog pogona FK Berane.\nInače, treba podsjetiti da je na pomoćnom terenu Gradskog stadiona u srijedu, 22. avgusta, igrana utakmica trećeg kola Kadetske lige Crne Gore, u kojoj je OFK Berane ugostio ekipu Zete i slavio 1:0. Tada nije bilo nikakvih problema vezanih za organizaciju utakmice.\nIz tog razloga ostaje i otvoreno pitanje: Po kom osnovu i kojoj cijeni, beranska lokalna uprava diskriminiše omladince FK Berane u odnosu na njihove prijatelje i sugrađane, nešto mlađe članove OFK Berane, da po istim uslovima i cjenovniku, ne mogu da igraju utakmice na svom terenu?


BiH nije uspela da zaštiti žrtve trgovine ljudima\nBy Mladen Dragojlovic / Објављено на: June 21, 2019\nVlasti u Bosni i Hercegovini ne ispunjavaju u potpunosti minimalne standarde za eliminaciju trgovine ljudima, ali ulažu značajne napore da to učine, kaže američki State Department u svom najnovijem izveštaju o trgovini ljudima, koji je obuhvatio 187 država.\nU ovom dokumentu, američki State Department je uopšteno opisao zemlje zapadnog Balkana kao one koje nisu ispunile minimalne standarde za iskorenjivanje trgovine ljudima iako pokušavaju to da učine.\nPrema izveštaju, hiljade migranata iz Avganistana, Iraka, Sirije i drugih zemalja koji su u tranzitu kroz Srbiju i BiH, ili koji su tamo ostali, postaju ugroženi od trgovine ljudima.\nU delu koji se odnosi na Bosnu i Hercegovinu, u izveštaju se navodi da odgovarajuće institucije nemaju dovoljno kapaciteta i znanja i nastavile su da istražuju manje incidente, dok su sudije donosile presude ispod minimalne kazne za trgovinu ljudima, navodeći neke nerazumne “olakšavajuće okolnosti” kako bi se opravdale manje kazne.\nNapori za eliminaciju trgovine ljudima uključuju državnog koordinatora koji je organizovao sastanke kako bi prikupio povratne informacije o regionalnim timovima za praćenje, promeni strukture i reviziji smernica za timove kako bi se povećala efikasnost.\n„Vlasti su finansirale nevladine organizacije da sprovedu kampanje za podizanje svesti i podigle optužnice u prvoj zajedničkoj međunarodnoj istrazi sa francuskim vlastima. Međutim, vlada nije pokazala neke veće napore u odnosu na prethodni izveštajni period. Organi za sprovođenje zakona nisu imali dovoljno kapaciteta i znanja i nastavili su da redovno istražuju trgovinu ljudima pod manjim krivičnim delima, dok su sudije izricale kazne koje nisu bile u skladu sa minimalnim kaznama za trgovinu ljudima. Organi za sprovođenje zakona nisu imali istrage i krivično gonjenje usmereno na žrtve, a udarne snage protiv trgovine ljudima – jedini mehanizam za koordinaciju napora za sprovođenje zakona među entitetima – ostale su neefikasne. Pored toga, vlada je identifikovala manje žrtava i nije pokazala pokušaje da ih zaštiti, posebno da proaktivno pregleda žrtve i pruži pomoć, što je dovelo do kažnjavanja žrtava za nezakonite radnje koje su ih trgovci naterali da počine. Pružatelji pomoći žrtvama su i dalje imali nedostatak resursa i nisu mogli pomoći svim domaćim žrtvama,” navodi se u izveštaju.\nVlasti u BiH rekle su da su trgovci ljudima uspeli izbeći zatvor koristeći zakon koji propisuje da osuđenici mogu platiti 100 konvertibilnih maraka dnevno (oko 50 eura) ako budu osuđeni na godinu dana.\n“Policija je prijavila poteškoće u istraživanju krivičnih dela trgovine ljudima koja uključuju više kantona ili entiteta, zbog nedostatka komunikacije i koordinacije s kantonalnim tužiocima. Stalni napadi na trgovce ljudima su ostali jedini mehanizam za koordinaciju napora za sprovođenje zakona među entitetima u slučajevima trgovine ljudima; međutim, udarna snaga bila je u velikoj mjeri neefikasna, jer je SPO odbijao isplatu operativnih fondova, Federacija i država nisu imenovale tužitelje, a SIPA rijetko učestvovala na sastancima. Vlada nije prijavila nikakve istrage, krivična gonjenja ili osude vladinih službenika saučesnika u trgovini ljudima“, naglasio je američki Stejt department u tom izveštaju.\nZbog toga Bosna i Hercegovina ostaje na listi zemalja koje treba pažljivo pratiti, navodi State Department.


Nаjgorа sušа u SAD od 1956. godine\nMINEAPOLIS – Sušа kojа je zаhvаtilа SAD nаjgorа je od 1956. godine i već je u velikoj meri ugrozilа rod kukuruzа i soje u celoj držаvi, pokаzаo je nаjnoviji izveštаj Nаcionаlnog centrа zа prаćenje klime.\nOpširnije: Nаjgorа sušа u SAD od 1956. godine Dodaj novi komentar\nSvetu preti glad, pala proizvodnja hrane\nDa bi se zadovoljile potrebe rastućeg stanovništva, svetska poljoprivredna proizvodnja bi do 2050. godine morala da se poveća za 60 odsto. Međutim, taj rast bi trebalo da se ostvari "na održiviji način" nego dosad, saopštile su Organizacija UN za hranu i poljoprivredu i organizacija za ekonomsku saradnju i razvoj. "Biće to uglavnom pitanje produktivnosti" istakao je direktor OECD-a Anhel Gurija upozoravajući da će povećanje obradivih površina biti skromno.\nOpširnije: Svetu preti glad, pala proizvodnja hrane Dodaj novi komentar\nŽetva kukuruza u Svetu obora sve rekorde, a pšenice manje\nGlobalno tržište kukuruza je u ekspanziji. I proizvodnja i potrošnja u celom Svetu raste. Najnovija procena svetskog roda kukuruza ministarstva poljoprivrede USDA prevazilazi čak i rekordna očekivanja iz prethodnog meseca. Razlozi za ovakve prognoze u pogledu nastavka rasta se povećavaju zbog povećanja proizvodnje NR Kine, EU i Rusije. Pored očekivanih prognoza za useve u SAD i uprkos tekućoj suši u SAD Corn Belt (kukuruznom) pojasu očekuju se rekordi u pogledu ukupne svetske proizvodnje.\nOpširnije: Žetva kukuruza u Svetu obora sve rekorde, a pšenice manje Dodaj novi komentar\nFAO:Svet bi mogao da se prehrani i sa manje hrane\nNapisano 03 jun 2012 .\nMILANO, 30. maja (Tanjug) - Svet bi mogao da se prehrani i sa manje hrane nego što se predviđa, ukoliko bi se okrenuo održivoj poljoprivredi, smanjio gubitke i obustavio preteranu potrošnju, poručila je danas Organizacija UN za hranu i poljoprivredu (FAO). Ukoliko se zadrže sadašnji trendovi potrošnje, svet bi do 2050. morao da poveća proizvodnju hrane za 60 odsto u odnosu na nivo 2005 - 2007, da bi ishranio stanovništvo prognozirano na devet milijardi, prema sadašnjih sedam, prenosi Rojters.\nOpširnije: FAO:Svet bi mogao da se prehrani i sa manje hrane Dodaj novi komentar\nNapisano 30 maj 2012 .\nNjujork -- Svet se može hraniti s manje hrane nego što su to pokazale ranije procene ako se okrene održivoj poljoprivredi, smanji rasipanje i zaustavi preteranu potrošnju. Ovo je objavljeno u izveštaju Organizacija UN-a za hranu i poljoprivredu gde se ističe da je svaki sedmi stanovnik pothranjen.\nOpširnije: Opstaćemo uz održivu poljoprivredu Dodaj novi komentar\nAustralija tvrdi da ima nezaraženo meso\nNapisano 28 maj 2012 .\nAustralija negira da je meso koje izvoze u SAD zaraženo Ešerihijom koli. Australsko ministarstvo poljoprivrede je objavilo kako je meso proizvedeno u toj zemlji, za domaću potrebu i za izvoz, sigurno za upotrebu.\nOpširnije: Australija tvrdi da ima nezaraženo meso Dodaj novi komentar\nSkoro sva hrana u SAD genetski modifikovana\nSkoro sva hrana koja sa proizvodi u SAD u poslednjih deset godina sadrži sastojke od biljaka čiji je DNK stvoren u laboratoriji. Većina žitarica, kao i soja uzgajani u SAD sadrže DNK izveden iz bakterija. Strani geni čine da soja ostane otporna na herbicide koji se koriste za kontrolu korova i uzrokuju da žitarica sama proizvede sopstveni insekticid.\nOpširnije: Skoro sva hrana u SAD genetski modifikovana Dodaj novi komentar\nKompanija iz Singapura razvija novu biljku za biogorivo\nJOil, kompanija za proizvodnju bioenergije sa sedištem u Singapuru, najavila je novi, genetski modifikovani soj biljke jatropha, koja proizvodi biogorivo većeg kvaliteta, a koje se može koristiti u automobilskoj i avionskoj industriji, kao i za proizvodnju električne energije.\nOpširnije: Kompanija iz Singapura razvija novu biljku za biogorivo Dodaj novi komentar\nPar dinja na aukciji u Japanu plaćen 10.00 evra\nNapisano 17 maj 2012 .\nNa aukciji održanoj na severu Japana dve dinje prodate su za 10.000 evra, odnosno milion jena, ali rekord iz 2008. godine nije oboren. Nepoznati kupac je milion jena platio za par dinja sorte Jubari, tokom prvog dana redovne godišnje aukcije u gradu Saporo na ostrvu Hokaido, na severu Japana, čuvenom po dinjama.\nOpširnije: Par dinja na aukciji u Japanu plaćen 10.00 evra Dodaj novi komentar\nSAD najavile rekordnu proizvodnju kukuruza\nVAŠINGTON - Ministarastvo poljoprivrede SAD objavilo je u četvrtak prognozu da će proizvodnja kukuruza ove godine u SAD iznositi 14,8 milijardi bušela (580 miliona tona), uz rekordan prinos od 166 bušela po jutru (10,46 tona po hektaru).\nOpširnije: SAD najavile rekordnu proizvodnju kukuruza Dodaj novi komentar\nUkrajina izvezla 17 mil. t žitarica\nGrčko virtuelno uzgajanje povrća\nMutacija kriva za kravlje ludilo\nSAD: Potvrđen slučaj kravljeg ludila\nKoreja zabranila prodaju govedine iz SAD\nU Kini uništeno 95.000 pilića zbog ptičjeg gripa\nU Holandiji registrovan stočni virus "šmalenberg"


Vreme - Godišnjica: Promocija odbrane\nPesnica na medijskoj trasi, ili da li je moguće dva puta ugaziti u istu reku\nBio je to višestruko koristan skup: dobar deo učesnika dobio je besplatne majice, a organizatori (pokret Otpor) odličnu medijsku promociju i to baš u vreme prerastanja u političku stranku. Provladini mediji mogli su da prikažu autentičnu sliku živih ljudi koji obeležavaju peti oktobar, dan kada je umesto "slobizma" nastupio "dosizam". Vladi nenaklonjena glasila, opet, mogla su od srca da se naslađuju uzvicima "ostavke", "lopovi" i slično, koje su isti ti ljudi uzvikivali prolazeći pored objekata u kojima obitavaju DOS-ovci. Monarhisti su dobili priliku da transparentno (na transparentu) objasne da je "kralj – spas za nas", te da je u toku "godina đenerala Draže". Odmah pored bili su i predstavnici dijaspore zastupajući svoje političke stavove, a nešto je zastupao i sindikat Telekoma. Svi zajedno, fino su prošetali nedeljni ručak, što je svakako zdravo. Temperatura je bila idealna (22 stepena Celzijusovih), nije bilo padavina, ali je vlažnost vazduha bila malo povećana.\nMalo muke imali su organizatori, koji, zbog nečeg, nisu morali da objašnjavaju, recimo, da namera skupa nije bila obaranje vlasti, uprkos uzvicima negodovanja ispred srpskog parlamenta, zgrade na Terazijama u kojima se nalaze sedišta nekoliko stranaka članica DOS-a i RTS-a (ali ne i ispred privatizovane Politike). Ali, zato su morali bezbroj puta da ponavljaju da građane nisu pozvali na nedeljni sastanak "kod čestitoga Kneza" da bi promovisali stranku koja tek što nije i zvanično registrovana i morali su da demantuju ocene da Otpor, baš kao i članice DOS-a koje zbog toga trpe baš otporašku prozivku, pokušava da u sećanju na 5. oktobar 2000, pronađe pogonsko gorivo za svoj put u svetliju političku parlamentarnu budućnost.\nJer, godišnjica petooktobarskih promena bila je i prošle godine, a Otpor je i tada imao mnogo primedbi na rad DOS-ovske vlade. Ali, tada nije bilo "tradicionalne šetnje medijskom trasom" i poziva građanima da ponovo upotrebe pištaljke i trube, već je desetak aktivista tadašnje nevladine organizacije, noseći ogledalo sa porukom "Na greškama se uči", prošetalo Knez Mihailovom ulicom i pored republičke, gradske i savezne skupštine.\nOvoga puta – zbog nečeg – ambicije (i troškovi) bili su znatno veći: u cilju "odbrane vrednosti 5. oktobra", građani su pozvani u šetnju trasom kojom se onih godina najčešće hodalo protiv Miloševića. Otporaši su, iako su ranije tvrdili da su poslali u političku penziju simbol koji ih je proslavio, ponovo posegli za dobro poznatim zastavama sa naslikanom pesnicom. U zamenu za potpis za "Veliku knjigu odbrane Srbije", koja bi trebalo da arhivira imena ljudi koji su učestvovali u smeni bivše vlasti, građanima su poklanjane majice ("dres odbrane") sa napisom "volim 5. oktobar" i potpisima javnih ličnosti "koje su i danas stub odbrane 5. oktobra" (što, kao i obično u takvim prilikama, nije teklo sasvim glatko, pa je bilo dosta mahanja rukama i galame zaslužnih građana uplašenih da će ostati bez obećanog im "dresa").\nBilo je tu i nekoliko poznatih i vrlo uglednih ličnosti, za koje se spekuliše da bi mogli biti, bar neki od njih, u budućoj partiji (u prvom šetačkom redu viđeni su Zagorka Golubović, Čedomir Čupić, Božidar Prelević i Aleksandar Timofejev, koji se negde izgubio pre prolaska kolone pored RTS-a). Bilo je i bubnjara, mada ne tako mnogo i ne tako poznatih kao tokom "originalnih" šetnji – ulogu neobično živahnog Dragoljuba Đuričića pokušao je da odigra jedan od poznatijih otporaša, Srđan Milivojević, koji je, lupajući u nešto poput poklopca, baš lepo pozirao velikoj grupi fotoreportera. Pištaljke i trube bile su glasne kao da je šetnji zaista prisustvovalo 15.000 građana, koliko je saopšteno na sajtu Otpora, mada bez objašnjenja kako toliko ljudi može da se sabije na prostor između Ateljea 212 i raskrsnice Svetogorske i Takovske ulice, gde su se, u jednom momentu, nalazili početak i kraj kolone. Glasan i savršeno uvežban bio je i uzvik "Olga" u Svetogorskoj ulici, ispod terase na kojoj je, tokom demonstracija protiv režima Slobodana Miloševića, redovno stajala simpatična opoziciono nastrojena bakica Olga. Terasa je ostala u mraku (što valjda ne znači da legenda Svetogorske ulice više nije tu), ali je otklonjena svaka potencijalna sumnja da Beogradom šetaju, sve protestujući protiv aktuelne vlasti, neke povampirene promiloševićevske i slične snage, stvarane tokom skorije ružne prošlosti. A sve se završilo jednostavnim razilaženjem, bez, u sličnim prilikama uobičajenih, zapaljivih govora i velikih obećanja.\nNedostajalo je, međutim, nekoliko stotina hiljada građana koji su preplavili beogradske ulice onog petog oktobra. Brojno stanje ovonedeljnih šetača nije se slagalo ni sa anketama javnog mnjenja, a naročito pisanjem jednog dela štampe, prema kome je veoma veliki broj građana nezadovoljan aktuelnom vlašću. Da li je to prouzrokovano procenom izostalih građana da od skupa koji je imao za cilj "odbranu vrednosti petog oktobra" ne može biti nikakve vajde, ili u revidiranju tih vrednosti, ili u verovanju da je u pitanju promocija stranke koja im, možda, nije po volji, ili, možda one ankete i analize nisu bile baš najpouzdanije, pokazaće budući parlamentarni izbori na kojima će učestvovati i Otpor.


Njujork tajms: Masovni protesti u Srbiji ključni trenutak za Aleksandra Vučića | Autonomija\nNjujork tajms: Masovni protesti u Srbiji ključni trenutak za Aleksandra Vučića\n"Broj ljudi koji se uključio u proteste popeo se na desetine hiljada"\nSve masovniji protesti koji se su se proširili i na gradove izvan Beograda postaju ključni momenat za vladu predsednika Srbije Aleksandra Vučića, čiji protivnici tvrde da sledi model „lake diktature“, piše Njujork tajms.\nList navodi i da se Srbija nalazi između tradicionalne odanosti Rusiji i želje da se pridruži Evropskoj uniji.\nZabrinutost za situaciju u Srbiji izneo je jedan od lidera opozicionog Saveza za Srbiju Nebojša Zelenović, koji je i gradonačelnik Šapca, grada koji nije pod kontrolom vladajuće partije predsednika Vučića. List podseća da je Zelenović početkom novembra govorio na sednici Kongresa regionalnih i lokalnih vlasti Saveta Evrope o stanju demokratije u Srbiji.\n„Ispod evropske spoljašnosti, Vučić je diktator“, izjavio je Zelenović u jednom intervjuu.\nGrađanski protesti u Srbiji podstaknuti su širokim spektrom pritužbi, posebno među mladim ljudima koji zahtevaju manju kontrolu medijima, slobodne izbore bez zastrašivanja, bolje ekonomske prilike i manje korupcije.\nJelena Anasonović (24) suviše je mlada da bi se sećala rata, nije političar i nema plan za Kosovo, ali zna je da joj je svega dosta, piše američki list.\nKaže da je majka upozorava da će joj vladajuća partija „uništiti život i budućnost“, ali se ona posle napada na lidera Levice Srbije Borka Stefanovića priključila grupi studenata u decembru i učestvovala u organizovanju prve protestne šetnje.\nMislila je, kako navodi, da će se na skupu pojaviti oko 7.000 ljudi, ali ih je bilo duplo više.\nDo kraja januara, broj ljudi koji se uključio u proteste popeo se na desetine hiljada.\nKao razlog za proteste Vučić krivi Kosovo i svoj hrabar – neki kažu opasan – plan razmene teritorije.\nMeđutim, za mlade učesnike protesta Kosovo nije razlog njihovog poniženja već svakodnevni život.\n„Svakodnevno smo suočeni sa tolikim lažima i pretnjama“, kaže Jelena Anasonović i dodaje da „ni dan više ne može da se podnese ovakav život u 21. veku“.


Ministar: Radnici Fijata da pokažu malo ljubavi prema Srbiji – Južnobanatske Vesti\nMinistar rada Zoran Đorđević izjavio je da nema informaciju da kompanija Fijat namerava da premesti proizvodnju iz Srbije, ali je apelovao na radnike da prekinu štrajk i što pre sednu za pregovarački sto.\nĐorđević je novinarima u Domu Vojske Srbije na tvrdnje da italijanska kompanija Fijat planira da proizvodnju iz Kragujevca premesiti u Poljsku, da nema tu informaciju, ali da svako ima pravo da donosi odluke u skladu sa svojim poslovnim interesima.\nOn je naglasio da je svima u interesu da Fijat nastavi da radi u Srbiji i poručio da bi zaposoleni u Fijatu trebalo da „pokažu malo ljubavi prema Srbiji u svojim zahtevima“.\nPrema njegovim rečima, Vlada je uradila i više nego što je realno mogla, pošto je stupila u kontakt sa štrajkačkim odborom i pondila im naknodu za noćni prevoz, uz predlog da se izvrši optimizacija posla.\nVlada Srbije želi da pregovara sa radnicima za stolom, zajedno sa rukovodstvom Fijata, rekao je Đorđević na konferenciji za novinare posle sastanka sa direktorima centara za socijalni rad iz cele Srbije i sindikata zaposlenih socijalne zaštite.\nCrna Gora traži medjunarodnu pomoć u gašenju požara


"Zatvaranje granica nije rješenje" - BIGportal.ba\n“Zatvaranje granica nije rješenje”\n24 Marta, 2020 24 Marta, 2020 0267\nVisoki predstavnik EU Žozep Borel izjavio je da zatvaranje granica i samostalno traženje rešenja protiv koronavirusa nije rešenje za izlazak iz krize.\nOn je apelovao na snažniju globalnu saradnju.\nPosle neformalne video konferencije ministara spoljnih poslova zemalja članica EU, Borel je rekao da je u fokusu tog neformalnog sastanka bio međunarodni odgovor na pandemiju koronavirusa, objavila je Evropska služba za spoljne poslove.\n“Kao što svi znate, ovo je kritičan trenutak. Ovaj virus ignoriše državne granice i izaziva globalnu krizu bez presedana. Jedini mogući odgovor je snažnija globalna saradnja među ljudima, regionima, državama”, kazao je Borel.\nOn je naveo da EU mnogo čini u aktuelnoj krizi i ocenio da se to ne vidi dovoljno.\n“Neke zemlje se žale da im ne pomažemo, a zapravo smo partner koji im najviše pomaže. EU će nastaviti da bude pouzdan partner, birajući saradnju umesto takmičenja. Ovo nije vreme da krivimo jedni druge. Jedini način za sprečavanje širenja zaraze je snažna posvećenost zajedničkom radu”, dodao je šef evropske diplomatije.\nOn je rekao da je na sastanku bilo reči o povratku državljana EU koji su, dok su bili na putu, ostali zaglavljeni u inostranstvu i da poseban izazov predstavlja njihovo vraćanje iz nekih zemalja Azije, Latinske Amerike i podsaharske Afrike.\nBorel je kazao da je reč o više od 200.000 putnika i da oni moraju da budu vraćeni komercijalnim letovima aviokompanija.\n“Telefonirao sam brojnim kolegama u Latinskoj Americi i Jugoistočnoj Aziji i tražio pomoć, da dozvole avionima da pokupe te ljude i vrate ih u Evropu”, naveo je.\nBorel je rekao da je potrebno da se poveća međunarodna saradnja i solidarnost i da će EU morati da usmeri napore kako bi pomogla zemljama koje su u riziku. Upozorio je na situaciju u Africi, gde bi uticaj pandemije mogao brzo da izađe van kontrole.\nPovodom pomoći koju su Kina i Rusija poslale Italiji za borbu protiv koronavirusa, Borel je rekao da je svaka pomoć dobrodošla i da u tome ne treba tražiti kontroverze.\nOn je kazao da EU mora da nastavi da pruža humanitarnu pomoć Iranu, drugoj najteže pogođenoj zemlji, gde prema njegovim rečima situacija “postaje dramatična”.\n“Očekujemo da će narednih nedelja Iranu biti isporučena humanitarna pomoć u vrednosti od 20 miliona evra”, naveo je Borel.\nOn je dodao da su se šefovi diplomatija EU dogovorili da podrže zahteve Irana i Venecuele za finansijsku podršku Međunarodnog monetarnog fonda, jer su u veoma teškoj situaciji, prvenstveno zbog američkih sankcija koje ih sprečavaju da zarađuju od prodaje nafte.\n“Mi verujemo da mora da bude potvrđeno da dobra kao što su hrana, lekovi i medicinska sredstva mogu da budu isporučena ovim zemljama i da to ne potpada pod američke sankcije. Ovo mora da bude potvrđeno jer mnogi strahuju da mogu da budu na udaru sankcija ako učestvuju u toj humanitarnoj trgovini”, rekao je Borel.\nNaveo je da šefove diplomatija brine i “jasan pokušaj” da se EU diskredituje time što se korona virus predstavlja kao bolest belaca, uz svaljivanje krivice za pandemiju na evropske građane. On je rekao da to ne čine države, nego obični ljudi.\nBorel je rekao da je na današnjem sastanku bilo reči i o preispitivanju sporazuma EU i Turske iz 2016. godine čiji je cilj da zaustavi priliv migranata u Evropu.\n“Situacija na grčko-turskoj granici je mnogo bolja nego pre nekoliko nedelja. Pokušavamo da analiziramo teškoće u primeni sporazuma iz 2016. godine kako bismo imali jasnu sliku kako je on sprovođen i da bismo došli do toga kako on treba da izgleda u budućnosti”, kazao je španski diplomata.\nPovodom Operacije Ajrin (Irene), kojom EU želi da spreči dostavu oružja u ratom zahvaćenu Libiju, Borel je rekao da je učinjen veliki napredak, ali da ima još otvorenih pitanja oko kojih članice EU nisu postigle dogovor.\nDodao je da je neslaganja najviše oko procedura za iskrcavanje u slučaju da brodovi nove pomorske misije EU budu morali da spasavaju migrante na moru.\nŠpanska vojska pronalazila mrtve u staračkim domovima


Iran: Američki generali će obuzdati „jastrebove“ - Sputnjik Srbija\n09:42 13 Jul 2020\n09:40 25.05.2019 (osveženo 10:48 25.05.2019) Preuzmite kraći link\nPomoćnik glavnog komandanta iranske vojske general Hasan Seifi izjavio je da će racionalni Amerikanci i „iskusni američki komandanti“ verovatno obuzdati „radikalne elemente“ u Vašingtonu i sprečiti rat s Iranom, javila je iranska agencija Mehr.\n„Verujemo da racionalni Amerikanci i njihovi iskusni komandanti neće dozvoliti radikalnim elementima da ih dovedu u situaciju iz koje bi se bilo teško izvući i da zbog toga oni neće ući u rat“, kazao je Seifi.\nOko 70 bivših američkih vojnih zvaničnika objavilo je u „War on the Rocks“ pismo predsedniku Trampu u kom mole da se ne dopusti porast napetosti sa Iranom. Oni su naveli da američki predsednik treba da pokaže „državničku zrelost i mudrost“ da se zaustavi eskalacija koja bi mogla loše da se odrazi na položaj zemlje.\nPodsetimo, sinoć je predsednik SAD Donald Tramp odlučio da na Bliski istok pošalje oko 1.500 vojnika zbog napetosti sa Iranom. Trupe će biti raspoređene u narednim nedeljama i biće odbrambenog karaktera. Vojna misija će štititi ranije stacionirane američke vojnike na Bliskom istoku i osiguravati slobodu njihovog kretanja.


Narednu godinu iskoristiti za napredak u procesu evropskih integracija - RTV SLON\nNarednu 2021. godinu treba iskoristiti za postizanje političkog i ekonomskog napretka Bosne i Hercegovine u okviru procesa europskih integracija, te stvoriti iskricu nade za građane BiH koji su umorni nakon toliko potrošenih godina – istaknuto je danas tokom online brifinga za medije kojeg je Evropska unija u BiH organizovala u okviru projekta „ZAjedno smo EUropa“.\nŠef Delegacije EU i specijalni predstavnik EU Johann Sattler i šef kooperacija u Delegaciji EU u BiH Richard Masa govorili su o prioritetima utvrđenim u Mišljenju Evropske komisije o zahtjevu Bosne i Hercegovine za članstvo u EU iz maja 2019. godine, odnosno nalazima Izvještaja o Bosni i Hercegovini za 2020, te ključnim elementima predloženog Ekonomskog i investicijskog plana za Zapadni Balkan.\nOdređeni pomaci uočeni su u proteklih pet mjeseci, a da bi se iskoristila prilika koja postoji za BiH, kako je rečeno, vrlo je važno 14 ključnih prioriteta iz Mišljenja Evropske komisije.\nUstav BiH nije u skladu sa Evropskom konvencijom o ljudskim pravima u vezi s odlukom u predmetu Sejdić-Finci i drugim odlukama i to se, kako je istaknuto, mora promijeniti. Nije postignut napredak u unapređenju izbornog okvira u skladu s evropskim standardima i na tome također treba raditi. Vrlo je važno, kako je istaknuto, da se izborni sistem unaprijedi i ispitaju mogućnosti naročito kada je riječ o elektronskom brojanju glasova.\nNapredak se očekuje i u oblasti pravosuđa, a među ostalim i donošenje izmjena Zakona o VSTV-u koje će omogućiti integritet sudija i tužilaca.\nŠto se tiče temeljnih prava, premda je zakonodavni i institucionalni okvir u velikoj mjeri uspostavljen, preostaje usvajanje sveobuhvatnog strateškog okvira.\nKako je ocijenjeno u evropskom Izvještaju, mjere za poboljšanje transportne i energetske infrastrukture i dalje su nedovoljne.\nDevet milijardi eura je vrijednost predloženog Ekonomskog i investicijskog plana za Zapadni Balkan kojim se želi potaknuti dugoročni ekonomski oporavak regiona i regionalna ekonomska integracija što je sada utoliko potrebnije zbog negativnih posljedica Covida 19.\nTaj Plan predviđa deset vodećih investicijskih inicijativa u ključnim oblastima za ekonomski razvoj, kao što su održiva transportna i energetska povezanost, zelena i digitalna transformacija, jačanje konkurentnosti privatnog sektora i podrška zdravstvu, obrazovanju i socijalnoj zaštiti, uključujući Garantni fond za mlade za stvaranje mogućnosti zapošljavanja mladih.\nJedna od inicijativa obuhvata i koridor Vc i predviđa završetak 75 posto glavnog cestovnog koridora sjever-jug koji povezuje glavne gradove srednje Evrope preko Sarajeva do luke Ploče, a u skladu sa standardima autocesta.\nPrethodni članakZnačajno smanjenje prometa evidentiranog putem fiskalnih uređaja\nSljedeći ČlanakU večerašnjem izdanju emisije Crno i bijelo i danas najaktuelnije informacije


Čestitka povodom Dana opštine Ulcinj – TVTeuta\nČestitka povodom Dana opštine Ulcinj\nPrej tvteuta14:37 3 April 2015\nSocijalistička narodna partija Crne Gore građanima Ulcinja upućuje iskrene čestitke povodom Dana Opštine Ulcinj, koji se slavi svake prve subote u mjesecu aprilu.\nOvim putem takođe, SNP ukazuje i podsjeća javnost da nedostatak investicija, teška socijalna situacija, nezaposlenost, prazna opštinska kasa, ekonomska nerazvijenost, nizak životni standard, i dalje su svakodnevnica Ulcinja.\nOno što je lokalna vlast obećavala tokom izborne kampanje, nije ni počela da ostvaruje. A govorili su da će raditi u interesu svih građana Ulcinja, bez obzira na nacionalnu, političku ili vjersku opredijeljenost.\nKao konstruktivna opozicija u ulcinjskom parlamentu, SNP CG će, kao i uvijek do sada, doprinositi poštovanju multietničkog sklada i građanske tolerancije, jer se samo iskrenim odnosom prema svom gradu i njegovim građanima, novim idejama i inicijativama, može stvoriti ambijent za privlačenje novih investicija, razvoj turizma i ukupni preporod jednog od najljepših gradova na našoj obali i poboljšanje standarda života građana Ulcinja.\nSNP očekuje da će se stvari bitno promijeniti, kako bi se u interesu svih Ulcinjana, na adekvatan način, uz poštovanje zakona i posebno zaštite životne sredine, iskoristile ogromne mogućnosti i prirodni resursi kojima obiluje ova opština.


Akcija prikupljanja pomoći za Zavod u Fojnici – SARAJEVO.co.ba\nAkcija prikupljanja pomoći za Zavod u Fojnici\nSarajevsko kulturno društvo “Stup”, će od 23. augusta do 8. septembra 2010. godine prikupljati odjeću, osnovne životne namirnice i drugu hranu što će zatim biti proslijeđeno Zavodu za zbrinjavanje mentalno invalidnih lica “Drin” u Fojnici.\nAdresa prikupljanja pomoći tokom trajanja akcije je ulica Nikole Šopa 52a (zgrada MZ Stup Sarajevo), svakim radnim danom od 9 do 16 sati. Adresa za dostavljenje pomoći preko vikenda i poslije radnog vremena je ulica Azići 25, Stup, Sarajevo. Svi zainteresirani za učešće u ovoj akciji više detalja mogu dobiti na 061 578 576 (Naida).\nKorisnici Zavoda Drin u Fojnici uče kroz igru\nDjelatnost Zavoda je socijalno i zdravstveno zbrinjavanje, osposobljavanje za samostalan život, rad prema preostalim sposobnostima i sklonostima, provođenje radne aktivnosti lica sa invaliditetom i smetnjama u psihičkom razvoju umjerenog, težeg i teškog stepena, lica sa kombinovanim smetnjama, kao i lica kod kojih je završeno liječenje u zdravstvenim ustanovama.\nZbrinjavanje podrazumijeva smještaj, ishranu, njegu, pružanje primarne zdravstvene zaštite, edukaciju i rehabilitaciju, očuvanje ranije stečenih navika, razvijanje i usvajanje novih znanja, sposobnosti i vještina, zadovoljavanje kulturnih i socijalnih potreba.\nZavodu trenutno ima 520 korisnika svih uzrasta koji imaju priliku da se obučavaju i rade u radionicama za izradu sitnih predmeta od drveta, stolarska radionica i radionica tekstila i kože, gdje lica sa nešto lakšim stepenom oštećenja aktivno doprinose izradi atraktivnih predmeta i ukrasa.\nViše informacija o Zavodu Drin možete dobiti na zavodmil.ba\nNazad Dobrinjska i Peta gimnazija u novoj zgradi od 1. septembra\nNaprijed Milomir Kovačević Strašni u Umjetničkoj galeriji BiH


Srbija Info Vesti / Deklaracija Skupštine Srbije o stanju na Kosovu i Metohiji\nDeklaracija Skupštine Srbije o stanju na Kosovu i Metohiji\n01. jun 2001.\nBEOGRAD, 31. maja (Tanjug) - Skupština Srbije usvojila je večeras Deklaraciju o stanju na Kosovu i Metohiji, obavezama međunarodne zajednice i Vlade Republike Srbije\nTekst Deklaracije glasi :\n1. Ne prihvata se dokument "Ustavni okvir za privremenu samoupravu", jer se njime prejudicira konačno rešenje na štetu državnih interesa SR Jugoslavije, Srbije, Srba i ostalog nealbanskog stanovništva u pokrajini, čime se znatno prekoračuju ovlašhjenja iz Rezolucije 1244 Saveta bezbednosti Ujedinjenih nacija.\n2. Predlaže se specijalnom predstavniku generalnog sekretara UN da u saradnji sa predstavnicima Albanaca, Srba i svih drugih nacionalnih zajednica na Kosovu i Metohiji pristupi reviziji ovog dokumenta, kako bi se obezbedila široka autonomija Kosova i Metohije usvajanjem efikasnih garancija i pouzdanog institucionalnog jemstva prava i sloboda Srba i ostalih nacionalnih zajednica, kako to nalaže Rezolucija 1244 Saveta bezbednosti UN.\nPonuđeni Ustavni okvir za privremenu samoupravu na Kosovu i Metohiciji ne garantuje institucionalnu zaštitu sloboda i prava nealbanskih etničkih zajednica.\n3. Smatra se da je održavanje izbora na kojima bi učestvovale sve nacionalne zajednice njihov zajednički interes i potvrđuje se da Kfor i UNMIK do sada nisu obezbedili minimalne uslove koji omogućavaju izlazak Srba i ostalog nealbanskog stanovništva na takve izbore. Zahteva se od civilniih i vojnih vlasti Ujedinjenih nacija da bez odlaganja sačine celovit program povratka svih prognanih i izbeglih i pristupe njegovoj realizaciji, kao i da obezbede uslove za bezbedan život svih građana i puno ostvarenje svih ljudskih prava, shodno obavezama iz Rezolucije 1244 SB UN.\n4. Smatra se da je potrebna saradnja sa UNMIK-om i OEBS-om u pogledu registracije birača, uključujući tu i sva lica raseljena sa Kosova i Metohije, s tim što učešće u procesu registracije ni u kom slučaju ne prejudicira konačnu odluku o izlasku ili neizlasku na izbore. Ta odluka će zavisiti isključivo od toga da li su ispunjeni pravni i bezbednosni uslovi, kao i povratak u smislu tačke 3. ove Deklaracije.\n5. Zahteva se od organa i predstavnika međunarodne zajednice striktno poštovanje i celovita primena Rezolucije 1244 SB UN, a posebno odredbi navedenih u tački 9. tog dokumenta.\nNadležni državni organi treba da nastave saradnju sa UNMIK-om i OEBS-om u vezi sa doslednom i celovitom primenom Rezolucije 1244 SB UN i ovom Deklaracijom.\n6. Obavezuje se Vlada Republike Srbije da vodi politiku jačanja veza Kosova i Metohije sa drugim delovima Srbije u cilju očuvanja suvereniteta i integriteta Savezne Republike Jugoslavije, u skladu sa pomenutom Rezolucijom. Posebno se ukazuje na aktivnosti Vlade Republike Srbije u oblasti prosvete, zdravstva, saobraćaja, trgovine, finansija, kulture i državne uprave i zahteva se od Vlade podnošenje redovnih mesečnih izveštaja nadležnim skupštinskim odborima.\n7. Insistira se da UNMIK, Kfor i drugi organi i organizacije međunarodne zajednice u najkraćem roku rasvetle sudbinu svih kidnapovanih i nestalih u periodu od dolaska Kfora na Kosovo i Metohiju i njihovim porodicama pruže istinite informacije.\n8. Zahteva se zaključenje sporazuma sa Saveznom Republikom Jugoslavijom o statusu misije UNMIK i Kfor na Kosovu i Metohiji.\n9. Zahteva se od SB UN da stručno i nepristrasno ocene saglasnost dokumenta "Ustavni okvir za privremenu samoupravu" sa Rezolucijom 1244 SB UN.


Komerc | Efikasnost na terenu\nPergament Komercijalist sistem, brzo i jednostavno objedinjuje sve informacije komercionalnog poslovanja i omogućava potpunu automatizaciju i sinhronizaciju podataka sa centralnim serverom. Greške prilikom unosa podataka svodi na minimum i maksimalno podiže efikasnost komercijalnih delatnosti.\nU KORAK SA TERENSKIM KOMINTENTIMA\nDefinišite rute obilaženja vaših komercijalista na terenu i u svakom trenutku pratite njihov rad i kretanje.\nAutomatizacija svih procesa automatsko slanje i sinhronizacija svih podataka sa centralnim serverom.\nUnos porudžbina na terenu\nSlanje porudžbina sa terena na centralni server\nDefinisanje šifarnika proizvoda, jedinica mera, dobavljača, skladišta